“O‘zLiDeP МЕНИНГ ТАҚДИРИМДА БЕҚИЁС САҲИФАЛАРНИ ОЧДИ” — 21asr.uz\n“O‘zLiDeP МЕНИНГ ТАҚДИРИМДА БЕҚИЁС САҲИФАЛАРНИ ОЧДИ”\nДепутат минбари, Об-ҳаво\nЁшлик инсон ҳаётининг кейинги йиллари учун уруғ қадаладиган баҳор палласидир, деган эди файласуфлардан бири. Дарҳақиқат, шундай. Энг муҳими, эзгулик уруғини ўз вақтида қадашдир.\nТадбиркорлар ва ишбилармонлар ҳаракати – Ўзбекистон Либерал-демократик партияси ҳам ана шу тамойилга амал қилган ҳолда ёшлар масаласига алоҳида аҳамият қаратмоқда. Сайловолди дастурида белгиланганидек, партиянинг саъй-ҳаракатлари ҳар томонлама ривожланган ва соғлом ёш авлодни, Ватанга содиқ, ривожланган бозор муносабатлари ва фуқаролик жамияти шаклланиши жараёнларида фаол иштирок этишга тайёр йигит-қизларни тарбиялашга йўналтирилади. Ёшлар учун сабот билан, босқичма-босқич ижтимоий кўтаринкилик муҳитини яратиш ва уларнинг ижтимоий-сиёсий истиқболини таъминлашга бор кучини сафарбар этади.\nАйтиш жоизки, O‘zLiDeP Сиёсий Кенгаши Ижроия қўмитасининг ёшлар билан ишлаш бўлими томонидан партия сайловолди платформаси ҳамда 2017–2021 йилларда Ўзбекистон Республикасини ривожлантиришнинг бешта устувор йўналиши бўйича Ҳаракатлар стратегияси ижросини таъминлаш мақсадида кўплаб хайрли ишлар амалга оширилди. Айниқса, пойтахт ва ҳудудларда турли лойиҳа ва кўргазмаларнинг мунтазам ўтказиб келинаётгани муҳим омил бўлмоқда. Биргина шу йилнинг ўтган 9 ойи давомида жами 1 999 та тадбир ва учрашув ташкил этилиб, уларда 157 700 нафар олий ўқув юрти ва коллеж битирувчилари, уюшмаган ва фаол йигит-қизлар иштирок этди. Энг асосийси, бундай учрашувларда интилувчан ёшлар бир-бирларидан ўрнак олиш баробарида тажриба орттиришмоқда. Ҳозир эътиборингизга “Ёшлар қаноти” томонидан турли йўналишларда амалга оширилган амалий ишларни ҳавола этамиз.\nВатаним тараққиётига менинг ҳиссам\nЁш тадбиркорлар томонидан ишлаб чиқарилаётган маҳсулотлар кўргазмасининг мазкур шиор остида ўтказилаётгани бежиз эмас, албатта. Мамлакатимизда кичик бизнес ва хусусий тадбиркорликни ривожлантиришга алоҳида эътибор қаратилаётган бир пайтда асосий электорати тадбиркор, ишбилармон ва фермерлардан иборат бўлган O‘zLiDeP ислоҳотларга кўмакчи бўлиш мақсадида “Ватаним тараққиётига менинг ҳиссам” шиори остида кўргазма ўтказишни йўлга қўйган эди. Кўргазма баҳона ёш тадбиркор, фермер ва ҳунармандлар ўзлари ишлаб чиқарган маҳсулот, хизмат турлари ҳамда инновацион ғояларини кенг тарғиб қилиш имкониятига эга бўлишди. Коллеж битирувчилари эса бизнес лойиҳа ишлаб чиқиш, тадбиркорликни бошлаш ва бошқариш ҳақида батафсил маълумот олаётганларидан хурсанд.\nПрезидентимизнинг “Ўзбекистон Республикасида ёшларга оид давлат сиёсатини амалга оширишга қаратилган чора-тадбирлари тўғрисида”ги қарори ижросини таъминлашга қаратилган мазкур кўргазмани ўтказишда Ўзбекистон Савдо-саноат палатаси, Ўзбекистон ёшлар иттифоқи, Бандлик ва меҳнат муносабатлари вазирлиги, Ўрта махсус касб-ҳунар таълими ҳамда Тадбиркорлик ва фермерликни қўллаб-қувватлаш марказлари яқиндан ёрдам беришмоқда.\n– Тақдимотларни ўтказишдан кўзланган асосий мақсад ёш тадбиркорлар фаолиятини тарғиб этиш ва янги иш ўринлари ташкил қилишдир, – дейди O‘zLiDeP Қорақалпоғистон Республикаси Кенгашининг ёшлар билан ишлаш бўлими мудири Муҳаббат Ахназарова. – Кўргазмада иқтисодиётимиз ривожига ҳисса қўшиб келаётган қирқдан ортиқ ёшлар ўз маҳсулотлари билан қатнашди.\nЖиззах вилояти Зафаробод туманилик Умида Раҳмонова – якка тартибдаги тадбиркор. Ҳали ёш бўлишига қарамай, соҳада етарлича тажриба тўплаган тиниб-тинчимас, ғайратли қизимиз яна бир хайрли ишга қўл урди.\n– Юртимизда биз, ёшларнинг иқтидоримизни юзага чиқариш учун барча шарт-шароитлар яратилган, – дейди Умида. – Ўзимдан қиёс. 2015 йили O‘zLiDePнинг “Диплом билан бизнесга” лойиҳасида ғолиб бўлдим. Мукофот – “Микрокредитбанк” ажратган 3 миллион 500 минг сўм миқдоридаги имтиёзли кредит ҳисобига тикув цехи очдим. Ҳозирда 8 тенгдошим билан бир-биридан гўзал либослар тикаяпиз. Яқинда 7 миллион сўм миқдорида молиявий сармоя олиб, беданачиликни ҳам йўлга қўйдим.\n– Халқ амалий санъати намуналарини кўриб, беихтиёр қўлигул ёшларнинг маҳоратига лол қоласиз, – дейди O‘zLiDeP Жиззах вилоят Кенгашининг ёшлар билан ишлаш бўлими мудири Олим Норжигитов. – Қувонарлиси, ишбилармонларнинг маҳсулотлари ҳозирданоқ ўз харидорини топиб улгурган. Буни жиззахлик ёшлар мисолида ҳам кўриш мумкин.\nДарвоқе, бу каби кўргазмаларда республикамиз бўйича 600 га яқин қиз-йигитлар фаол иштирок этди.\nДиплом билан бизнесга йўл\nЮртбошимизнинг “Таълим муассасаларининг битирувчиларини тадбиркорлик фаолиятига жалб этиш борасидаги қўшимча чора-тадбирлар тўғрисида”ги фармони ижросини таъминлаш мақсадида 2010 йил ишлаб чиқилган мазкур лойиҳа ўз номи билан дипломли йигит-қизларни бизнес оламига бошламоқда.\nЛойиҳа доирасида ташкил этилган махсус семинар-тренингларда 45 мингдан зиёд коллеж битирувчиларининг бизнес режалари тижорат банкларига тавсия этилди. Бизнес режаси энг маъқул деб топилган 2 712 нафар ёш тадбиркорга фаолиятини бошлаши учун тижорат банклари томонидан қарийб 47 миллиард сўм миқдорида маблағ ажратилди.\nМулкдор – юрт таянчи\nМулкдор бўлишни ким ҳам орзу қилмайди, дейсиз. Бу ниятга эришиш каттаю кичикка бирдек муҳим. “Ёш мулкдор – юрт таянчи” лойиҳасининг асосий мақсади ҳам мулкдор бўлиш ниятидаги ёшларнинг қўлидан тутиш ва кўмак бериш.\n– Шу йил 14 840 нафар вақтинча ишсиз, уюшмаган ёшлар ўртасида сўровнома ўтказганимизда, уларнинг 7 250 нафари тадбиркор ва фермерликка қизиқиши маълум бўлди, – дейди O‘zLiDeP Сиёсий Кенгаши Ижроия қўмитасининг Ёшлар билан ишлаш бўлими етакчи консультанти Нилуфар Отаева. – Сир эмас, семинарларни кўпчилик шунчаки тадбирбозлик деб тушунади. Аммо тадбирлар ёшларнинг кўнглига қўл солиш, муаммоларини ўрганиш, эркин фаолиятларига бўлаётган қаршиликларни тўсиқларни аниқлаш учун жуда қулайдир. Юзма-юз мулоқотларимиз чоғида 822 нафар қатнашчи ўз бизнесини бошлашда тўсиқларга дуч келаётганини билдирди. Зарур саъй-ҳаракатлардан сўнг кўпчилигининг муаммоси жойида ҳал этилди. 193 нафар иштирокчини қийнаётган масала эса тегишли ташкилотларга мурожаат этилгач, ижобий ечим топди.\nБанд инсон – бахтли инсон\nФойдали меҳнат билан банд бўлмаган инсон борки, турли ўй-хаёлларга берилади, турмушидан кўнгли тўлмайди, ўзини кераксиз матоҳдек ҳис этади. Завод ва фабрикаларда тенгқурлари орасида жавлон уриб, маошини ота-онасига тутқазиб, уларнинг дуосини олишга нима етсин?\nУзоққа бормайлик, жорий йилнинг 18-25 август кунлари Наманган вилоятида O‘zLiDeP “Ёшлар қаноти” ташаббуси билан “Буюк келажак сари Президент ғоялари билан” шиори остида ўтказилган форум водийликлар ҳаётида унутилмас воқеа бўлди.\n“Ёшлар бандлигини таъминлаш муҳим вазифамиз” шиори остида ўтган тадбирга партия туман кенгашлари ходимлари, маҳалла фаоллари, бошланғич партия ташкилотлари етакчилари, депутатлар, корхона, ташкилот, муассасалар раҳбарлари, тадбиркорлар ҳам таклиф этилди. Улар ёшларга ўз корхоналаридаги шароитлар, бўш иш ўринлари ҳақида маълумот беришди. 308 нафар уюшмаган ёшлар 6 кун мобайнида партия фаоллари бошқараётган субъектларга ишга жойлаштирилди!\n– Маҳаллаларда бўлган мулоқотлар жараёнида ишлашга иштиёқи ва билими бор ёшлар билан суҳбатлашдик, – дейди Чуст туманидаги “Жасурбек жасорат” хусусий корхонаси иш юритувчиси Улуғбек Эргашев. – Самимий ва дўстона суҳбатлардан кейин уларнинг 8 нафарини ишга қабул қилдик. Бундан уларнинг ота-оналари ҳам хурсанд.\n– Наманган шаҳридаги “Зафар келажак спорт сервис” корхонаси довруғини кўп бор эшитган эдим, – дейди форум иштирокчиларидан бири Ҳошимхон Нурмирзаев. – Мустақиллик байрами арафасида O‘zLiDeP шаҳар Кенгаши аппарати раҳбари Соҳибаҳон Ғаффорова депутат ва тадбиркорлар ҳамда “Зафар келажак спорт сервис” корхонаси раҳбари билан бирга маҳалламизга келиб, биз билан суҳбатлашди. Корхона раҳбари бугунги фаолияти, ишлаб чиқариш субъектида ишчи-хизматчилар учун яратилган шароитлар ҳақида сўзлаб берганида қизиқишим янада ошди. Фурсатдан фойдаланиб, мени ҳам ишга қабул қилишларини сўраган эдим, илтимосим ерда қолмади. Ҳозир фойдали меҳнат билан бандлигимдан, оиламиз иқтисодий ривожига ўз ҳиссамни қўшаётганимдан бахтиёрман.\n– Бу ҳали ҳаммаси эмас. – дейди O‘zLiDeP Сиёсий Кенгаши Ижроия қўмитасининг ёшлар билан ишлаш бўлими етакчи консультанти Тоир Салимов. – Бундай ёшларнинг 30 нафари “Наманган момиқ сочиқлари”, 16 нафари “Наманган темир-бетон буюмлари”, 10 нафари “Ixlos textile sanoat” масъулияти чекланган жамиятларида иш бошлашди. Яна 90 нафар қизларга “8 март” тикувчилик корхонаси ўз бағрини очган бўлса, Тўрақўрғон туманидаги “Dilrabo SDA” кўп тармоқли ишлаб чиқариш фирмаси 30 нафар йигит-қизларга ишлаб маош олиш шароитини яратиб берди.\nБундай эзгу мақсаддаги тадбирлар Қорақалпоғистон Республикаси бўйлаб ҳам ўтказилди. Ушбу ҳудудда 21 773 нафар уюшмаган ёшлар аниқланган бўлса, уларнинг\n9 минг 34 нафари норасмий меҳнат билан банд экан. 6 336 нафар йигит-қиз эса меҳнат, ўқиш ёки бошқа сабабларга кўра чет элларга чиқиб кетган. Хонадонларга ташрифлар давомида 190 нафар навниҳолнинг бандлиги таъминланди. Хўжайли ва Чимбой туманларида бўлган меҳнат ярмаркаларида яна 93 нафар юртдошимиз бекорчиликдан қутулди.\nФермер – келажак пойдевори\nМустақиллик йилларида қишлоқ хўжалигида мутлақо янги иқтисодий муносабатлар жорий этилиб, фермерлик ҳаракатига кенг йўл очилди. Бугунги кунда фермер хўжаликлари нафақат қишлоқ хўжалиги маҳсулотларининг 90-92 фоизини ишлаб чиқармоқда, балки улар қишлоқ тараққиёти учун масъулиятни ўз зиммасига олган, халқимиз фаровонлиги йўлида тинмай хизмат қилаётган, қудратли ижтимоий-сиёсий ҳаракатга айланмоқда.\nO‘zLiDeP “Ёшлар қаноти” ташаббуси билан “Ёш фермер” кўрик-танлови ёшларнинг соҳага қизиқишини кучайтириш, билимини ошириш мақсадида ўтказиб келинмоқда. Таъкидлаш лозимки, танловда иштирок этиш истагини билдирганлар бу йил янада кўпайди. Масалан, 2016 йили лойиҳада 600 дан ортиқ ёш иштирок этган бўлса, айни йилда уларнинг сони 1 300 нафарга етди.\n– Тумандаги энг ёш фермерман, – дейди танловнинг Қашқадарё вилоят босқичи ғолиби Акмал Оромов. – Фермер бўлишимга O‘zLiDeP туман Кенгаши фаоллари яқиндан ёрдам беришган. Кўп йиллардан буён партия тадбирларида қатнашиб, билим ва тажрибамни ошириб келяпман. Хўжалигимиз тасарруфида 82 гектар ер бор. Бу йил 40 гектар майдондан 45 центнердан ғалла, 42 гектар майдондан мўл пахта ҳосили олдик. Ёш бўлсам-да, 20 нафар тенгдошимнинг бандлигини таъминлаганимдан хурсандман. Бу йил яна 20 сотих майдонда иссиқхона ташкил этдик. 300 бош чорва боқиладиган замонавий комплекс қуряпмиз. Йил якунигача гўштни қайта ишлайдиган технологияни ишга тушириш ниятидамиз.\nЛойиҳанинг мувафаққиятида ҳамкор ташкилотларнинг ҳам муҳим ўрни бор. Савдо-саноат палатаси, Ўзбекистон фермер, деҳқон хўжаликлари ва томорқа ер эгалари Кенгаши, ҳудудий касаба уюшмалари, туман ва вилоят ҳокимликлари танловнинг самарали ўтказилишига катта ҳисса қўшмоқда. Ҳозирда ёш фермерлар шу ойда ўтказиладиган республика босқичига қизғин тайёргарлик кўришмоқда.\nОлим ва мутахассисларга мадад\nБарқарор ривожланиш, янгича қараш, олдинга интилиш каби ғоялар эгаси, албатта, олиму зиёлилардир. Бундай инсонлар ҳамиша қўллаб-қувватланиб, рағбатлантириб келинган. O‘zLiDeP ташкил этаётган “Ёш олимлар ва мутахассислар” ҳудудий ва республика танловлари айни шу мақсадни кўзлайди.\n“Давлат ва жамият ривожининг ҳозирги босқичида мамлакатни демократик янгилаш ва модернизациялаш жараёнларининг долзарб масалалари” ва “Ўзбекистонда давлат ва жамият қурилиши соҳасидаги ислоҳотлар – тизимлилик, изчиллик ва ўзаро боғлиқлик” мавзуларида бўлиб ўтаётган мусоҳабалар ёш олимларимизда катта қизиқиш уйғотди.\nНатижаларни таҳлил этадиган бўлсак, 2012 йили ташкил этилган беллашувда 140 дан ортиқ ёш олим ва тадқиқотчи иштирок этган. Шулардан партия кадрлар захирасига 80 нафари олинган бўлса, кейинги йилда 200 нафар ёш олим ва катта илмий ходим-изланувчи захирага киритилди.\nАмалиётга жорий этиш мақсадида саралаб олинган илмий ишлар салмоғига ҳам эътибор қаратиш ўринлидир. 2012 йили 53 та илмий ишлар танланган бўлса, бу кўрсаткич 2013 йили 160 та, 2015 йили 90 тани ташкил этган. Танловда қатнашган ёш олимларнинг сон жиҳатидан кўлами ҳам сезиларли даражада ортган.\n– Бу танлов ёшлар орасида кенг оммалашган ва амалий аҳамиятга эгадир. Ўтган 4 йил мобайнида 600 дан ортиқ ёш олимлар қамраб олиниб, илғор ғояларини ҳаётга татбиқ қилишда амалий ёрдам кўрсатилди. Яқин кунларда танловнинг ўтган йиллардаги ғолиблари билан учрашиб, уларга партиямиз томонидан нашр қилинган мақолалар тўпламини тақдим қилмоқчимиз. Кейинги давр учун янги танлов эълон қилишни режалаштирмоқдамиз, – дейди “Ёш олимлар ва мутахассислар” лойиҳаси координатори Мэлс Тошев.\n– Давлатимиз раҳбари Шавкат Мирзиёевнинг БМТ минбарида сўзлаган нутқи биз ёшлар учун тарихий аҳамиятга эгадир, – дейди ёш олим, Ўзбекистон Республикаси Президенти ҳузуридаги Давлат бошқаруви академиясининг катта илмий ходими Актам Холов. – Президентимиз дунёда 2 миллиарддан ортиқ нуфузга эга ёшларни қўллаб-қувватлаш, ўз салоҳиятини кенг намоён этишига ёрдам бериш мақсадида Ёшлар конвенциясини қабул қилишни таклиф этди, жаҳон ҳамжамияти олдида Ўзбекистон ёшлар масаласини давлат сиёсати даражасига кўтарган ва мазкур йўналишда амалий қадамлар ташлаётган мамлакат сифатида намоён бўлди. Ёш олим сифатида O‘zLiDePнинг ҳар бир йиғилиш ва конференциясида “Ғоялар лабораторияси”ни яратиб, ҳудудлардаги ёшлар муаммоларини аниқлаш ва муаммо динамикаси, трендини тузишни таклиф қиламан. Партиянинг фаол аъзоси сифатида бу каби лойиҳалар нафақат сон, балки сифат жиҳатидан ҳам янги босқичга чиқиши тарафдориман.\nЎзбекистон Либерал-демократик партиясининг VIII съездидаги маърузасида Президентимиз Шавкат Мирзиёев таъкидлаганидек, айни вақтда ахборот-коммуникация соҳасидаги охирги ютуқларни ўзлаштириш билан бирга, ёшларнинг китоб ўқишга қизиқишини ошириш, уларни китоб билан дўст бўлиши, аҳолининг китобхонлик маданиятини янада оширишга эътибор қаратиш лозим. Бунинг учун, аввало, миллий адабиётимиз ва жаҳон адабиётининг энг сара намуналарини ижтимоий тармоқларга жойлаштириш ва уларни кенг тарғиб қилиш муҳим аҳамият касб этади. 2017 йил 12 январда давлатимиз раҳбарининг “Китоб маҳсулотларини чоп этиш ва тарқатиш тизимини ривожлантириш, китоб мутолааси ва китобхонлик маданиятини ошириш ҳамда тарғибот қилиш бўйича комиссия тузиш тўғрисида”ги фармойиши қабул қилиниши эса юқоридаги фикрларнинг мантиқий давоми бўлди. Шундан келиб чиқиб, “Ёшлар қаноти” фаоллари ўзлари учун бир қатор вазифаларни белгилаб олишди. “O‘zLiDeP кутубхонаси” лойиҳаси ана шундай эзгу мақсадлардан биридир. Ниятимиз – ҳар бир маҳаллада кутубхона ташкил этиш орқали аҳоли, айниқса, ёшларнинг маъанавиятини юксалтиришдир.\nКутубхона ташкил этишда асосий электоратимиз ҳисобланган тадбиркор ва фермерлар, партия ва “Ёшлар қаноти” фаоллари, депутатлар салмоқли ҳисса қўшиб келмоқда. Жавонлардан ўзбек ва жаҳон адабиёти намуналари билан бирга тадбиркорликка оид китоблар ҳам ўрин олган.\n– O‘zLiDeP кутубхонасининг очилиши яхши ташаббус бўлди, – дейди Қува тумани Қақир маҳалла фуқаролар йиғинида жойлашган “Бойистон ота” фермер хўжалиги раҳбари, “Ёш фермер – 2016” кўрик-танловининг республика босқичи иштирокчиси Абдулатиф Исахонов. – Бу ерда мавжуд 5 мингга яқин турли йўналишдаги адабиётлар каттаю кичикнинг маънавий дунёқарашини бойитишга беминнат хизмат қилмоқда. Мен ҳам бўш вақтимда кутубхонага келиб, қишлоқ хўжалиги маҳсулотлари ва чорва ҳайвонлари етиштиришнинг назарий асосларидан бохабар бўлиб тураман.\n– Бугунги кунда замонавий ахборот технологиялари, яъни интернетдан унумли фойдаланган ҳолда юртимиз ва жаҳонда рўй бераётган воқеа-ҳодисалардан хабардор бўлиб келяпмиз. Аммо кутубхонада ўтириб, мутолаа қилишнинг завқи барибир ўзгача-да! Шунинг учун партиямиз томонидан корхонамизда ташкил этилган кутубхонадаги адабиётларни ўқиб-ўрганиб, билимларимизни янада ошириб келмоқдамиз. Бунинг учун партия фаолларига корхонамиз ходимлари номидан ташаккур билдирамиз, – дейди “Наманган момиқ сочиқлари” масъулияти чекланган жамияти ишчиси Камолхон Раҳматов.\nҲозир жойларда бундай маърифат масканларининг сони 30 га етди. Айниқса, Фарғона, Наманган вилоятлари ва Тошкент шаҳрида бу борада кўпроқ амалий натижаларга эришилди. Ўз навбатида китоб фондини янада кўпайтириш ҳам диққат марказида. Хусусан, пойтахтимизнинг Учтепа тумани Журжоний маҳалла гузарида ташкил этилган масканда китоблар дастлаб 300 та бўлган бўлса, Халқ депутатлари Тошкент шаҳар Кенгаши депутати Бахтинур Саидов ёрдамида китоблар фонди 3 000 донага етди. Хоразм вилояти Ҳазорасп туманидаги “GM Ўзбекистон” қўшма корхонаси бошланғич партия ташкилоти фаоллари томонидан ташкил этилган зиёхонанинг китоб фонди 400 тадан 1 000 тага кўпайди.\nПарламент – ёшлар манфаатлари ҳимоячиси ва демократия мактаби\nОлий Мажлис Қонунчилик палатасида 27–28 октябрь кунлари ушбу мавзуда ташкил этилган анжуманга республикамизнинг турли ҳудудларидан келган талабалар жам бўлди. Тадбирларда O‘zLiDeP Сиёсий Кенгаши Ижроия қўмитаси ходимлари, партия фракцияси аъзолари ҳамда Олий Мажлис Қонунчилик палатаси фаолиятини яқиндан кузатиб бораётган 200 нафар иқтидорли ёшлар иштирок этди.\nТаъкидлаш жоизки, давлатимиз раҳбари шу йил 12 июль куни Олий Мажлис палаталари, сиёсий партиялар ҳамда Ўзбекистон Экологик ҳаракати вакиллари билан бўлиб ўтган видеоселектор йиғилишидаги нутқида қонун лойиҳаларини ишлаб чиқиш жараёнида ёшлар иштирокини таъминлаш, уларнинг ҳуқуқий онги ва ҳуқуқий маданиятини юксалтириш, мамлакатимиз тараққиёти йўлида амалга оширилаётган ислоҳотларнинг аҳамиятини ёшлар орасида кенг тарғиб этишни устувор вазифа қилиб белгилаган эди. Бунинг учун уларга Олий Мажлис Қонунчилик палатаси ва Сенатига эркин кириб чиқиш, қонунларни ишлаб чиқиш жараёнида қатнашиш, депутатлар билан бевосита мулоқот қилиш имкони яратилиши кераклигини таъкидлаган эди. Шундан сўнг партия ёшлар билан ишлаш йўналишида бир қатор янги лойиҳаларга қўл урди. Жумладан, жойларда ёшлар ва партия депутатлик гуруҳи аъзоларининг учрашувлари ташкил этилди. Олий Мажлис Қонунчилик палатасидаги тадбир ҳам ёшлар ва депутатларнинг мулоқот майдонига айланди.\nАнжумандан кўзланган асосий мақсад – ёшларни парламент қуйи палатаси фаолияти билан яқиндан таништириш, янги қонун лойиҳалари ишлаб чиқиш жараёнида уларнинг бевосита иштирокини таъминлаш ҳамда шу каби анжуманлар орасидан бўлажак депутат ва сенаторларни тайёрлашдан иборатдир.\nТадбир давомида “Ёшларга оид давлат сиёсати тўғрисида” ҳамда “Халқ депутатлари вилоят, туман (шаҳар) кенгаши депутатининг мақоми тўғрисида”ги қонунларга ўзгартиш ва қўшимчалар киритиш юзасидан муҳокамалар ўтказилиб, иштирокчилардан таклифлар олинди. Олий Мажлис Қонунчилик палатасидаги O‘zLiDeP фракцияси аъзолари билан учрашув ташкил этилди. Депутатлар ёшларни қўмиталар фаолияти билан яқиндан таништиришди.\nТадбирнинг иккинчи куни ҳам қизиқарли маърузалар, баҳс-мунозараларга бой ўтди. Жумладан, “Ўзбекистонда сиёсий партияларнинг давлат ва жамият қурилиши тизимидаги роли ва аҳамияти: бу борада O‘zLiDePнинг дастурий мақсад ва вазифалари”, “Сиёсий партияларнинг депутатлик гуруҳлари фаолияти” мавзусидаги маърузалар анжуман иштирокчиларида катта таассурот қолдирди. Маърузаларда тараққиётимизнинг янги даври сиёсий партия ва унинг фракцияси, депутатлик гуруҳлари олдига қўяётган талаблар ҳақида батафсил сўз юритилди.\nАнжуман доирасида O‘zLiDePнинг “Ёш либераллар” клуби ҳамда унинг “Келажак депутатлари” ва “Ёш тадбиркорлар муаммоларини ўрганиш” гуруҳларининг тақдимоти ўтказилди. Иштирокчилар вилоятлар кесимида гуруҳларга бўлиниб, “Келажакда депутат бўлсам” мавзусида тақдимот тайёрлашди. Уларнинг чиқишларини баҳолашда ўзлари яшаб турган ҳудуддаги муаммони очиб бериши ва унга депутат сифатида қандай ечим топишига алоҳида аҳамият қаратилди.\nТошкентдаги ИНҲА университети талабаси,\n“Сурхондарё” гуруҳи аъзоси:\nБиз ўзимизни ҳақиқий депутат деб ҳис қилиб, таклифларимизни ишлаб чиқдик. Асосий ғоямиз – вилоятимизни янги Буюк ипак йўлига тайёрлашдир. Биламизки, Хитой Буюк ипак йўли лойиҳасига 80 миллиард доллардан ортиқ маблағ инвестиция йўналтирган. Ушбу йўлнинг Сурхондарёдан ўтиши кўзда тутилаётган экан, вилоятимизни шунга тайёрлашимиз керак. Бу нафақат Сурхондарё, балки бутун Ўзбекистон учун ниҳоятда аҳамиятлидир.\nГубкин номидаги Россия давлат нефт ва газ университети\nТошкент филиалининг маънавият ва маърифат ҳамда\nиқтидорли ёшлар билан ишлаш бўлими методисти:\nПартия қошида миллий қадриятларимизни тарғиб қилувчи гуруҳни шакллантириб, дунё бўйлаб саёҳатни йўлга қўйиш керак. Бундан кўзланган асосий мақсад – ўзбек маданиятини бутун дунёга танитишдир. Бир вақтнинг ўзида ҳам уларнинг маданиятини ўрганамиз, ҳам ўзимизникини ўргатамиз. Қолаверса, дунё кезган инсоннинг фикрлаши ўсади. Шу лойиҳани ёзги мавсумда йўлга қўйсак, айни муддао бўларди.\nЁшларнинг “Келажак депутатлари” гуруҳи фаолияти ҳақида билдирган фикрлари, айниқса, аҳамиятлидир. Анжуман доирасида иштирокчилар келажак депутати сифатида ўз сайловолди дастурларини муҳокама қилишди. Жумладан, ҳудудларни ижтимоий-иқтисодий ривожлантириш, тадбиркорлик субъектларини ташкил этиш бўйича норматив ҳуқуқий ҳужжатларни янада соддалаштириш, тадбиркорлар учун берилган имтиёзлар муддатини узайтириш, аҳолининг турмуш даражасини ошириш бўйича айтилган фикрлар партия фракцияси аъзоларининг ҳам эътирофига сазовор бўлди.\nАнжуман якунида иштирокчиларга партиянинг аъзолик гувоҳномалари ва сертификатлари топширилди.\nпухта ва пишиқ бизнес режалар\nИшбилармон ва тадбиркорлар манфаатларини ҳимоя қилиш орқали ўрта қатлам сафини кенгайтириш, иқтисодиётни модернизация қилиш, диверсификациялаш, шу туфайли иқтисодий барқарорликка эришишни мақсад қилиб сиёсий майдонга чиққан O‘zLiDeP ҳозиргача бу борада салмоқли ишларни амалга ошириб улгурди.\nНавбатдаги амалий қадамлардан бири – “Ёшлар қаноти” томонидан ёш тадбиркорлар ёки эндигина соҳага кириб келаётган ёшларга инвесторлар, йирик тадбиркор ва давлат ташкилотлари билан мулоқот майдонини яратиш мақсадида “Start Up” лойиҳасини бошлади.\n“Start Up” – ривожланиш орқали фойда олишни мақсад қилган бизнес лойиҳа бўлиб, оригиналлиги, амалдагилардан нусха олинмагани билан ажралиб туради. Бошқача айтганда, бизнесга янгича ёндашувдир.\nУшбу лойиҳа доирасида “Start up invest”, “Start up export” ҳамда “Start up innovation” йўналишлари бўйича республика бўйича ўтган 30 дан ортиқ тадбирда 2 мингга яқин ёшлар қамраб олинди. 153 нафар йигит-қизлар ўз лойиҳаларини тақдим қилишди, 9 нафари инвестор топди, 3 нафар тадбиркор эса ўз маҳсулотларини экспорт қилишга тегишли ташкилотлардан рухсат олди ва 2 нафар ёш инноватор ўзаро ҳамкорлик битимини имзолади.\n– Партия томонидан ташкил этилган “Start up invest” лойиҳаси доирасидаги очиқ мулоқотда ўз бизнес режам билан қатнашган эдим, – дейди Бойсун туманидаги “Абдулла Бойсуний” деҳқон хўжалиги раҳбари Абдулла Темиров. – Бизнес режамнинг асосий мақсади Янги Зеландиядан наслдор қуёнларни маҳаллий шароитимизга мослаштириб, бизнесни йўлга қўйишдан иборат. Лойиҳага сарфланадиган маблағ 23 миллион 500 минг сўмни ташкил қилади. Бунинг учун тижорат банкларидан кредит олишим керак эди. Мен “Start up invest” лойиҳасида қатнашиб, бизнес-режамнинг камчиликларини бартараф этиб, ҳужжатларимни “Микрокредитбанк”нинг туман филиалига топширдим. Айни пайтда Янги Зеландиянинг наслдор оқ рангли қуёнидан 100 тасини хоразмлик тадбиркор билан ўзаро шартнома асосида келтирдик. О‘zLiDeP бунда яқиндан кўмакдош бўлиши муаммоларимиз ечимида жуда асқотмоқда.\n– Ёшларнинг бизнес режа ва лойиҳалари бир-биридан қизиқарли ва аҳамиятли, энг муҳими, пухта ишланган, – дейди Халқ депутатлари вилоят Кенгаши депутати Улуғбек Ниёзов. – Айниқса, боёвутлик Мақсуд Назарқуловнинг бизнес режаси менда катта қизиқиш уйғотди. Уни амалга ошириш учун туман ҳокимлиги томонидан ер майдони ажратилса кифоя. Албатта, бу масалада ёш тадбиркорга депутатлик гуруҳлари билан бирга амалий ёрдам берамиз.\n“Ёшлар қаноти”нинг келгусидаги мақсад ва режалари нималардан иборат?\nБу ҳақда партия Сиёсий Кенгаши Ижроия қўмитасининг ёшлар билан ишлаш бўлими мудири Сардор Марипов шундай дейди:\n– O‘zLiDeP “Ёшлар қаноти”нинг асосий мақсади – янгилик яратишга чанқоқ, замон руҳини теран илғайдиган, ишбилармон ва тадбиркор, малакали, ёш мутахассисларни ўз атрофида жипслаштириш ва уларнинг салоҳиятидан фойдаланган ҳолда партиянинг дастурий мақсад ва вазифаларини ҳаётга татбиқ этишдир. Шунингдек, уюшмаган ёшларнинг ҳам ижтимоий-сиёсий фаоллигини ошириш, манфаатларини ҳимоя қилиш, интеллектуал салоҳиятини тўлиқ намоён этиш ҳамда жамиятда муносиб ўрин эгаллашлари учун шарт-шароит яратиб бериш, бандлигини таъминлашга кўмаклашишдан иборатдир.\nКези келганда айтиш керакки, юртимизда ёшлар сиёсатини амалга ошириш бўйича мустаҳкам ҳуқуқий асос яратилган. Хусусан, “Ёшларга оид давлат сиёсати тўғрисида”ги қонуннинг қабул қилиниши, Президентимиз ташаббуси билан Ўзбекистон Ёшлар иттифоқининг ташкил этилиши, 30 июнь – “Ёшлар куни” деб эълон қилиниши, давлатимиз раҳбарининг БМТ бош ассамблеяси 72-сессиясида сўзлаган нутқида ёшлар масаласига алоҳида урғу бергани ва махсус халқаро конвенция ишлаб чиқиш таклифини илгари сургани мамлакатимизда бу борада чуқур ислоҳотлар олиб борилаётганидан далолатдир.\nЮртбошимиз Олий Мажлис палаталари, сиёсий партиялар ҳамда Ўзбекистон Экологик ҳаракати вакиллари билан видеоселектор йиғилишидаги маърузасида партияларнинг ёшлар йўналишида олиб борилаётган ишларини танқид қилган эди. Шундан тўғри хулоса чиқарган ҳолда, фаолиятимизни қайтадан кўриб чиқдик ва уни замонавий талаблар асосида тубдан такомиллаштириш мақсадида декабрь ойида “Ёшлар қаноти”нинг ҳисобот конференцияларини ўтказишни режалаштирдик. Бунда бўлимнинг 2016-2017 йиллардаги фаолиятини танқидий-таҳлилий кўриб чиқиб, йўл қўйилган айрим камчиликлар ва келгусида амалга оширилиши лозим бўлган вазифаларга алоҳида тўхталиб ўтамиз. “Ёшлар қаноти”нинг ёшларга оид сиёсати стратегияси ва янги таҳрирдаги низоми лойиҳалари ишлаб чиқилиб, кенг муҳокамаси ташкил этилиши ҳамда “Ёшлар қаноти” гуруҳлари таркибини давлат ва жамият ишлари, ўзини ўзи бошқариш жараёнларида бевосита иштирок этишга тайёр, изланувчан, фидойи ва ватанпарвар ёшлар ҳисобига янгилаш ҳам кўрилади.\nАйни пайтда жойларда гуруҳлар фаоллари конференциянинг ҳудудий босқичларига алоҳида тайёргарлик кўришмоқда. Бу эса тадбирларни юқори савияда ўтказиш, келгусидаги ҳар бир ишга масъулият билан ёндашишда муҳим аҳамият касб этади. Ишонамизки, O‘zLiDeP келгусида самарали фаолият орқали мамлакатимиз ёшлари билан яқиндан иш олиб борадиган, уларнинг дарду ташвишларини бартараф этишга кўмаклашадиган кучлардан бирига айланади.\nБиз келажагимиз эгаларининг эзгу орзу ва мақсадлари сари баланд парвоз этишларида уларга қўшқанот бўламиз!\nҚўшсаҳифани “XXI asr” мухбири\nНурхон ЭЛМИРЗАЕВА ҳамда\nЎзДЖТУ талабаси Чарос ЁҚУБОВА\nПАРЛАМЕНТДАГИ ВАКИЛЛАРИМИЗ ЯНГИ ИСЛОҲОТЛАР ЖАРАЁНИДА


ФИФA координатори Aндрей Вашкевич Ўзбекистонга ташриф буюрди\nФИФA вакили Aндрей Вашкевич бугун Ўзбекистон футбол ассоциацияси раҳбарияти билан учрашиб, ЎФA ҳузурида ташкил этилиши режалаштирилаётган ўқув-машғулот базасининг қурилиш режаси билан танишди. Ушбу лойиҳа учун ҳукуматнинг тегишли қарорига кўра ажратилган 12 гектар ер майдони кўздан кечирилиб, лойиҳа режаси ва чизмалари атрофлича ўрганиб чиқилди.\nAндер Вашкевич келгуси 3 кун мобайнида ҳам Тошкент вилоятида бўлиб, янги ўқув базасига тегишли ҳужжатларни расмийлаштиришда иштирок этиши режалаштирилган\nЛойиҳага асосан табиий чимга эга 6 та ва 1 та сунъий футбол майдони, ангар типидаги футзал майдони, 150 ўринли меҳмонхона мажмуаси, 700 кв.м. майдонга эга спорт заллар, мини-футбол ва соҳил футболи билан шуғулланиш учун 1 та алоҳида майдон, 150 кишига мўлжалланган ресторан, 130 кишилик анжуманлар зали, шунингдек, кутубхона, музей ва дам олиш масканлари қуриб битказилади.\nШунингдек, мазкур ҳудудда фунционал диагностика, спортчиларни соғломлаштириш ва реабилитасияси учун замонавий спорт тиббий марказини ташкил қилиш ва зарур тиббий асбоб-ускуна ва жиҳозлар билан таъминлаш мақсадида спорт тиббиёти маркази фаолияти йўлга қўйилади.\nЎФА фаолиятига доир ФИФА фаолиятига доир\nЎФА Ижроия қўмитасининг навбатдаги йиғилиши бўлиб ўтди\nАкмал Азизхўжаев хотирасига бағишланган фильм яратилди\nЎзбекистон U16 бугун Тошкентда БААга қарши ўртоқлик ўйинида иштирок этади


GFC 20. Турнирида жанг қиладиган спортчиларимиз, Отабек Умаровнинг фахрийлар билан учрашуви ва бошқа маълумотлар / Olamsport.com\nGFC 20. Турнирида жанг қиладиган спортчиларимиз, Отабек Умаровнинг фахрийлар билан учрашуви ва бошқа маълумотлар\nТеглар : Отабек УмаровGFC20\nОлдинроқ хабар берилганидек, 23 ноябр куни Тошкент ММA қоидаларига мувофиқ энг ажойиб спорт турларидан бири — аралаш жанг санъатларига эътиборни жалб қилиш марказига айланади.\nЎзбекистонда бўлиб ўтадиган кенг кўламли тадбир — GFC 20 мусобақасининг фахрий меҳмони ва расмий вакили UFCнинг енгил вазнда амалдаги чемпиони Хабиб Нурмагомедов бўлади.\nGFC мусобақалари Россиялик 12 спортчи ва 8 нафар ўзбекистонлик спортчи иштирокидаги 14 та жангдан иборат бўлади. Шунингдек, 20-GFC мусобақасида иштирок этиш учун Озарбайжон, Франция, Бразилия, Суринам, Тунис, Aвстрия ва Украинадан спортчилар ташриф буюрадилар.\nШу билан бирга, ушбу мусобақалар арафасида яна бир эътиборли воқелик бўлиб ўтди. Ўзбекистонда Aралаш жанг санъатлари уюшмаси ташкил этилди. Унинг президенти этиб Отабек Умаров сайланди. Ёш спорт ташкилоти раҳбари ўз фаолиятини GFC 20 халқаро турниридаги ўзбекистонлик иштирокчиларга омад тилаклари билан улашишдан бошлади. Улар Aкмал Aмиров, Aвлиёхон Ҳамидов, Жаҳонгир Жумаев, Aҳлиддин Мирзадавлатов, Нурсултон Рўзибоев, Жамшид Раҳмоналиев, Музаффар Ражабов, Aмин Эргашев.\nУмар Нурмагомедов ва Никита Чистяков GFC енгил вазн тоифасидаги чемпионлик учун асосий жангда учрашадилар.\nТаниқли спорт фахрийлари Ўзбекистон учун янги йўналишдаги умидли спортчиларга хайрли сафарни тилаш учун машғулотларга ташриф буюрдилар.\n"Қаранг, боксчиларимиз ғалабалари билан қанчалик олдинга илдамлаб, бутун дунёни ортда қолдирди. Улар ўзбек спортининг қудратини бутун дунёга намойиш этдилар. Яқин орада спортчиларимиз аралаш жанг санъатлари бўйича ҳам шундай чўққиларни забт этишига шубҳамиз йўқ, чунки уларда мусобақаларда қатнашиш, машғулотлар учун барча шароитлар бўлади”, – деди 5 спорт тури бўйича Совет иттифоқи спорт устаси Aгзамжон Шокиржонов.\n“Мамлакатимизда ёш ва иқтидорли спортчилар учун барча шароитлар яратилганидан мамнунмиз. Мен фақат спортчиларга маслаҳат бераман – ўзингизни, рақибингизни, спортингизни ҳурмат қилинг, ҳар бир спортчининг ўз мамлакати борлигини унутманг, бу ғалаба учун асосий туртки бўлиши керак”, – деб таъкидлади Ўзбекистон Спорт ташкилотлари фахрийлари раиси Комилжон Худойберганов.\nБеларусь чемпионати. Бугун "Энергетик-БГУ" ўйнайди 0


Покистон билан илмий ҳамкорлик кенгаяди\nТадбирда ТДШУ ва Покистоннинг етакчи олий таълим муассасалари ўртасида ҳамкорликни йўлга қўйиш масаласи муҳокама этилди.\nТошкент давлат шарқшунослик университетида Покистон Ислом Республикасининг мамлакатимиздаги элчихонасига янги тайинланган консул Хуррам Али бошчилигидаги делегация вакиллари билан учрашув бўлиб ўтди. Тадбирда ТДШУ ва Покистоннинг етакчи олий таълим муассасалари ўртасида ҳамкорликни йўлга қўйиш масаласи муҳокама этилди.\nУниверситет ректори Гулчеҳра Рихсиева суҳбат давомида олий таълим тизимида олиб борилаётган ислоҳотлар, ушбу таълим маскани тарихи, тузилмаси, фаолияти ҳамда битирувчилари ҳақида маълумот берди. Консул Хуррам Али айни пайт элчихона учун Ўзбекистон олий таълим муассасалари билан алоқаларни ривожлантириш муҳимлиги, ушбу жараёнда ТДШУ алоҳида эътиборга олинишини қайд этди.\nУчрашув чоғида, жумладан, жаноб Хуррам Али билан дунё рейтингида кучли 1000 таликка кирадиган Панжоб университети билан ҳамкорлик шартномасини имзолаш масаласи кўтарилди. 150 йиллик тарихга эга мазкур университетда ҳам шарқшунослик факультети борлиги алоҳида таъкидланди.\n- Бугунги кунга қадар ТДШУда Покистон олий таълим муассасалари билан муносабатлар ўрнатилмаган эди - дейди халқаро ҳамкорлик бўйича проректор Элёр Маҳмудов. – Шу маънода урдушуносликни ривожлантириш учун Покистоннинг нуфузли университетлари билан ҳамкорлик ўрнатиш ва биргаликда тизимли фаолият олиб бориш муҳим аҳамиятга эга.\nТомонлар яқин орада ҳамкорлик меморандумини Лаҳор шаҳрида ёки онлайн тарзда имзолашга ҳамда мазкур меморандум доирасида талабалар ва профессор-ўқитувчилар стажировкаси ҳамда онлайн дарслар уюштириш, илмий ҳамкорликни йўлга қўйиш бўйича келишиб олишди. Бундан ташқари, меҳмонлар ТДШУ урдушунос талабалари учун синхрон таржима синфини очиш масаласи ўрганиб чиқилишини таъкидлашди.\nМаълумот ўрнида келтириш жоиз, ТДШУда 1944 йилдан бери урду тили ўқитиб келинади. Ҳозирда урду тили, Покистон тарихи, сиёсати ва иқтисодиёти бўйича мутахассислар тайёрланмоқда. 2009 йил элчихона кўмагида ташкил этилган Покистон маркази ўқув-илмий адабиёт билан таъминланган.


"Исломий давлат"га қўшилмоқчи бўлган ўзбек Россиядан депортация қилинди\n"Исломий давлат" жангариларига тегишли экани иддао қилинадиган сурат.\nРоссия “Исломий давлат”гуруҳига қўшилмоқчи бўлган 26 ёшли Ўзбекистон фуқаросини Тошкентга депортация қилди.\nБу ҳақда 14 июль куни Podrobno.uz. нашри хабар тарқатди. Хабарда айтилишича, Ўзбекистон фуқароси полиция ва чегарачилар томонидан Сочи шаҳрида қўлга олинган. Ўзбекистонлик йигит Сочи аэропортидан қалбаки паспорт билан Туркияга учиб кетиб, у ердан Сурияга ўтмоқчи бўлганини тан олган.\nБу борада Россия ва Ўзбекистон агентликлари тарқатган хабарларда мазкур воқеа қачон бўлиб ўтгани айтилмаган. "Регнум" ахборот агентлиги эса қўлга олинган Ўзбекистон фуқаросининг исми-шарифи Махсуд Зохидов эканини, у қариндошларидан “Исломий давлат” сафига қўшилмоқчи бўлганини яширганини билдирган.\n14 июль куни Туркия хавфсизлик идораси охирги уч кун ичида "Исломий Давлат" гуруҳига қўшилиш мақсадида Сурияга ўтмоқчи бўлган 45 хорижий фуқаро, жумладан, ўзбекистонликлар қўлга олинганини билдирган эди..


Қўшни эркак беш яшар қизни ўлдириб, битмаган уйининг бурчагига кўмиб қўйди / Ўзбекистон янгиликлари, энг сўнгги хабарлар\nЖАМИЯТ 0 Шархлар 2018 кўрилди\nҚўшни эркак беш яшар қизни ўлдириб, битмаган уйининг бурчагига кўмиб қўйди\nПахтаобод тумани Соҳил маҳалласида яшовчи ишсиз, 31 ёшли И.М. икки фарзанднинг отаси. Юриш-туриши, меҳнати билан маҳалла аҳли ўртасида ўзига яраша ҳурмат топган.\nМинг афсуски, у инсон ақлига сиғмайдиган даҳшатли қотиллик содир этди-ки, буни таърифлашга сўз ожиз. Шайтон васвасасига тушган И.М. норасида 5 ёшли қизалоқнинг қотилига айланди.\nЎша куни у уйида сават тўқиб ўтирган эди. Қўшнисининг беш ёшли қизи бирга ўйнаш учун ўғлини чақириб унинг уйига киради. Уйида ҳеч ким йўқ бўлгани боис, кўнглидан нималар кечди ёки қўшнисида адовати бор эдими, бу фақат яратганга аён. Лекин нима яхшию нима ёмон эканини ҳали англаб етмаган қизалоқ унинг қўлида жон таслим қилди.\nШайтоннинг ноғорасига ўйнаган И.М. беш ёшли қизни бўғиб ўлдиради, сўнг ҳали битмаган уйининг бурчагига кўмиб қўяди. Қизнинг қолиб кетган оёқ кийимини эса ҳожатхонага ташлаб юборади. Шундай даҳшатли қотилликни содир этса-да, ҳеч нарса бўлмагандай ишини қилиб юраверади.\nНорасида қизнинг йўқолганидан бутун маҳалла, ҳуқуқ-тартибот идоралари оёққа туради. Қўшнилар қизни ўша уйга кириб кетганини, лекин қайтиб чиқмаганлигини айтгандан сўнг, ҳуқуқ-тартибот идоралари ходимлари И.М.нинг уйини текширувдан ўтказади. Ҳожатхонадан қизнинг оёқ кийими топилгач, И.М. ҳушидан кетади.\nТуман ички ишлар бўлимида ўзига келган жиноятчи содир этган воқеани айтиб, айбига иқрор бўлди. Ақли расо, қилган хатти-ҳаракатларига жавоб бера оладиган бу шахснинг содир этган жинояти инсонийликнинг ҳеч бир мезонига тўғри келмайди.\nЖиноят ишлари бўйича Андижон вилояти судида судья Н.Расулов раислигида бўлиб ўтган суд мажлисида мудҳиш жиноят содир этган И.М. га нисбатан қонуний ҳукм чиқарилди. Унга 19 йил қамоқ жазоси тайинланди.\nНорасида қизалоқнинг қотилига айланган, ака-укалари, яқинлари, оиласини иснодга қолдирган бу инсон ўз виждонига нима деб жавоб берар экан?\nШарқий Қозоғистонда муз остига кириб кетган оиланинг беш яшар қизи ҳалок бўлди


Жонсон Трампнинг муҳожирлар бўйича сиёсатига муносабат билдирди\n11:50 / 31.01.2017\nБуюк Британия Ташқи ишлар вазири Борис Жонсон АҚШ президенти Дональд Трампнинг 7 мамлакат фуқаролари ўз мамлакатига киришини тақиқловчи фармонини имзолаш орқали кўпчиликда ташвиш уйғотгани ҳақида гапирди.\nSky News хабарига кўра, британиялик вазир Трампнинг миграцион сиёсатини «фавқулодда баҳсли» деб атаган.\nШу билан биргаликда у Қўшма штатлар томонидан қўлланган чоралар Буюк Британия фуқаролигига эга кишиларга тааллуқли бўлмаслиги ва улар бу давлатга ташрифида муаммога дуч келмаслигини қайд этиб ўтган.\nДональд Трамп 27 январь куни АҚШга қочоқларнинг киришини чеклаш тўғрисидаги ҳужжатни имзолади. Фармонга мувофиқ, барча қочоқларни қабул қилиш тўрт ойга тўхтатилади. Бундан ташқари, фармон Ироқ, Сурия, Эрон, Судан, Ливия, Сомали ва Яманнинг ҳатто АҚШ визасига эга фуқароларига мамлакатга киришни уч ойга тақиқлайди. Чеклов «грин-карта» эгаларига — яъни, АҚШда расман яшаш ва ишлаш учун гувоҳномага эгаларга ҳам тааллуқли. Энди «грин-карта»нинг мавжудлиги номлари санаб ўтилган мамлакатлардан келганларнинг АҚШ ҳудудига киритилишига асос бўла олмайди. Трамп мазкур фармон террорчиликка қарши кураш учун зарурлигини таъкидлаган.\nЖонсон ва АҚШ давлат котиби Суриядаги кимёвий ҳужумни муҳокама қилди\n08:07 / 10.04.2018\nРоссия элчихонаси Борис Жонсон билан учрашув ҳақида илтимос қилди\n18:05 / 07.04.2018\nБорис Жонсон: бу Достоевскийнинг «Жиноят ва жазо»сига ўхшаб кетади\n14:52 / 29.03.2018


COVID биринчи қайд қилинган Жалолободга 11 та тез ёрдам машинаси берилди - 0\nЖалолобод вилоятидаги тиббиёт муассасаларига 11 та тез ёрдам машинаси топширилди. Бу ҳақда ҳукуматнинг вилоятдаги ваколатхонасининг матбуот хизмати хабар бермоқда.\nТез ёрдам машиналарини топшириш маросимида Соғлиқни сақлаш вазири Алимқадир Бейшеналиев иштирок этди. Унинг сўзларига кўра, Ўтган йили тожливирус билан касалланган биринчи бемор Жалолободда қайд қилинган бўлиб, шифокорлар унга қарши курашда муҳим рол ўйнаган. Вазирнинг қўшимча қилишича, ҳукумат ушбу йўналишдаги шароитларни яхшилашга ҳаракат қилмоқда.\n«Тез ёрдам машиналари Жаҳон банки ва Осиё тараққиёт банкининг гранти ҳисобидан молиялаштирилди», дейилади хабарда.\nВилоят раҳбари Абсаттар Сирғабаев минтақаларда ҳанузгача тез ёрдам машиналарига эҳтиёж борлигини таъкидлаб, пандемия шароитида тиббиёт муассасаларида камчиликлар мавжудлигини таъкидлади. Унинг сўзларига кўра, аҳоли соғлиғига ғамхўрлик қилиш учун замонавий тез ёрдам машиналарини етказиб бериш ходимларнинг юкини енгиллаштиради.


Жаҳл чиққанда ақл кетади — Imon.uz\nАвтор: Imon.uz · 25.10.2017\nЖаҳл билан турган одам зарар билан ўтиради.\nЖаҳл чиққанда ақл кетади, оқибат дилга шикаст етказувчи аччиқ сўз айтилади. У ўша дамда нафсимизга жуда маъқул бўлади. Лекин унинг ортидан бахтсизлик келади. Игна билан қудуқ қазигандай топган ҳамма ҳамма яхши нарсаларингизни жаҳл бир зумда сувга оқизади. Жаҳл кишининг энг катта душманидир. Буни асло ёддан чиқармаслик лозим. Жаҳлдорлик — ўткинчи телбаликдир. Шунинг учун жаҳл отидан тушмагунча, бирор қарор қабул қилманг, бировга бир оғиз ҳам гапирманг. Жаҳл устида нималардир деб, яқиндан бир умрга айрилганлар камми бу дунёда?! Жаҳл устида қилинган ҳар бир иш сизга фақат зарар келтиради. Пайғамбаримиз соллаллоҳу алайҳи васаллам марҳамат қилганларидай: «Ҳақиқий иродаси мустаҳкам, кучли киши — рақибини енгган эмас, балки жаҳлини (ғазабини) енга олган кишидир».\nБирор нарсадан асабийлашиб турган кишини жаҳл отидан тушириш, унга яхши гапириб ғазабига сув сепиш — чин мўминнинг ишидир. Аксинча, аччиғи чиқиб турганида баттар гиж-гижлаб, яқин кишиларни уриштириб қўядиган нокаслар ҳам учраб туради, бу ҳаётда! Ҳатто, жаҳл кишини иймондан айиришгача боради. Жаҳлини енга олмаган кишилар оилада ҳам ўз ҳурматини йўқотади. Синган чиннини асл ҳолига қайтариб бўлмаганидай, баъзи оилавий муносабатларда ҳам аввалги севгини қайтариб бўлмайди. Жаҳл сабаб эр-хотин уришиб қолса, тезда ярашиб кетиши керак. Аммо ҳаётда ҳар доим ҳам ундай бўлмайди. Асоссиз жаҳл туфайли эр-хотин орасида низо, бошқа салбий муносабатлар пайдо бўлиши мумкин. Қуйида берилган маслаҳатларга амал қилсангиз, бундай аламли кунларини четлаб ўтишингиз мумкин:\n• Эр-хотин орасида тушунмовчилик туфайли жанжал чиқса, ҳақоратлашга йўл қўйманг. Бунинг ўрнига ўз фикрингизни уқтиринг. Аммо турмуш ўртоғингизни ҳақорат қилманг. Жаҳл устида айтилган ҳақорат қалбни жароҳатлайди ва бир умрга меҳрибон умр йўлдошингизни йўқотасиз.\n• Жаҳлингиз чиқиб уришаётганинигизда турмуш ўртоғингизнинг қариндошлари ёки дўстлари номини асло тилга олманг.\n• Мавзудан четлашманг. Эр-хотин уришаётганда юз йил олдинги можароларни қўшманг. Акс ҳолда жанжал катталашиб кетади. Фақат жанжални келтириб чиқарган мавзуни муҳокама қилинг.\n• Жаҳл иймондан айиради. Асло болалар олдида жанжаллашманг. Улар ёнида бир-бирингизни камситманг, ҳақорат қилманг. Фарзандингиз сизни тушунмай нотўғри хулоса чиқаради. Жаҳл устида шундай қилсангиз, фарзандингиз олдида ҳурматингизни йўқотасиз ва у сизнинг насиҳатларингизни инобатга олмай қўяди.\n• Уришаётганингизда турмуш ўртоғингиз нима деётганига ҳам қулоқ солиб кўринг: балки, у ҳақдир.\nЎзаро тушунмовчилик ёки аламдан сўнг айбдор кечирим сўраса, урушнинг нимадан келиб чиққани ҳам эсдан чиқади. Жаҳл устида бир-бирини ранжитгандан кўра, ширин гап билан вазиятни юмшата олиш ақлли кишининг ишидир. Жаҳл ҳам ҳаётда кўп муаммоларга сабаб бўлади. Шундай экан, ўзингизни иймонли санасангиз, ақл билан иш юритинг. Нафсингиз ҳукмига кирсангиз, жаҳлга берилиб, кўп нарсани йўқотасиз. Наҳотки, нафсингизни назорат қилиш шунчалар қийин бўлса?! Балки, дангасалик қилаётгандирсиз? Ҳаётингиз гўзал бўлиши шу оддий ҳақиқатга боғлиқ эканлигини унутманг. Ҳар қадамингизда бахт сизни кулиб кутиб турибди. Эрта тонгда шу кунга етказгани учун Яратганга шукрона\nИнтернет манбаълари асосида\nБахмал тумани бош имом-хатиби\nМаматқулов Раҳмонқул тайёрлади\nИслом такфирни қоралайди\nАвтор: Imon.uz · Published 24.01.2018\nАвтор: Imon.uz · Published 31.10.2017\nМеҳр ва Мулоқотнинг душмани\nАвтор: Imon.uz · Published 25.06.2018\nСледующая запись Ёшларимиз келажагига эътибор\nПредыдущая запись Шавкат Мирзиёев Туркияга келди\nРамазон хайр-саховат ойидир


Деҳқон бозорларида нархлар барқарорлиги таъминланади\nУнда “Тошвилбозорсавдо” акциядорлик жамияти раиси Абдуманноп Абдулхаев бу борада жойларда амалга оширилаётган чора-тадбирлар юзсидан батафсил маълумот берди.\nТиббиёт соҳасида халқаро ҳамкорлик\nБухоро давлат тиббиёт институтида юқумли касалликлар ва эпидемиология кафедраси ташкилотчилигида онлайн тарзда “Коронавирусли инфекция: муаммолар ва ечимлар” номли халқаро илмий-амалий конференция ташкил этилди.\nТАЙИНЛОВ: Коррупцияга қарши курашиш агентлиги директорига ўринбосар тайинланди\nПрезидентнинг тегишли қарори билан Тухташева Умида Абдиловна Коррупцияга қарши курашиш агентлиги директорининг ўринбосари этиб тайинланди.\nСтратегик мақсад: таълим-тарбия соҳасида ижобий ўзгаришлар бўлади\nБугун замоннинг шиддаткор тўлқинларига бардошли бўлишнинг, ривожланиш ва тараққиётнинг, қолаверса, глобал интеграциянинг ягона йўли таълим-тарбия ва илм-фанни ривожлантириш экани исбот талаб қилмайдиган аксиомага айланди.\nУнда депутатлар Соғлиқни сақлаш вазири лавозимига Абдуҳаким Хаджибаев номзодини кўриб чиқдилар.\n"Ўзсаноатқурилишматериаллари” уюшмаси ўтган 9 ойда қандай натижаларга эришди?\n2020 йил январь-сентябрь ойлари мобайнида саноат маҳсулотлари ишлаб чиқариш ҳажми 6 триллион сўмни ташкил қилган.\nОБ-ҲАВО МАЪЛУМОТИ: 4 ноябрь куни Тошкентда ҳаво бироз булутли бўлади\nТошкент, Самарқанд, Жиззах ва Сирдарё вилоятларида ҳаво бироз булутли бўлади, айрим жойларда ўзгариб туради, ёғингарчилик бўлмайди. Шарқдан секундига 7-12 метр тезликда шамол эсади. Кечаси 2-7, кундузи 17-22 даража илиқ бўлади.\nЧиранма ғоз – ҳунаринг оз\nГулистон тумани Юлдуз маҳалла фуқаролар йиғини ҳудудидан оқиб ўтувчи Дўстлик каналига тушиб кетган “Нексия” русумли автомашина Сирдарё вилоят фавқулодда вазиятлар бошқармаси қутқарув отряди томонидан сувдан олиб чиқилди.\nМуборак туманига 53 миллион доллар инвестиция киритилди\nҚашқадарё вилояти Муборак туманига «NTCS EXTRUSION GROUP” (Россия-Англия) хорижий корхонаси томонидан 53 миллион доллар тўғридан-тўғри хорижий инвестиция киритилди.\nТошкентда коронавирусни енга оладиган технологиялар намойиш этилмоқда, улардан айримларининг аналоги йўқ\nХабарингиз бор, шу кунларда “InnoWееk.uz – 2020” инновацион ғоялар ҳафталиги ўтказилмоқда.\nСифатли таълим тизими тараққиётга замин бўлади\nБуюк ипак йўлининг чорраҳасида жойлашган она заминимиз азалдан юксак цивилизация, илм-фан ва маданият ўчоқларидан бири бўлганини тарих саҳифаларидан яхши биламиз.\nТарих қатидаги яширин ҳақиқатлар: ўз халқига қайтарилаётган ўзбек раҳбари – Усмон Юсупов\nУ жуда катта ташкилотчилик қобилият соҳиби, халқни англаш, унинг бор-йўғидан бохабар бўлган, оммани мушкулларини осон қилишдек кўплаб савоб ишларни кекса авлод жуда яхши қадрлайди.\nМаҳаллий Кенгашлар депутатлари учун ўқув-семинар\nБу борадаги ишлар, аввало, маҳаллий Кенгашлар депутатларининг билим ва кўникмаси даражасини ошириш мақсадида семинар ва ўқувлар ташкил этишдан бошланганини алоҳида таъкидлаш жоиз.\nТаълим ислоҳотлари юрт тараққиётини белгилайди\nИлм ҳар қандай замон ва маконда ҳам нажот йўли, зулматларни ёритувчи нур, инсонни камолотга етакловчи буюк неъмат бўлган.\nФедерация раиси бозорлардаги нархларни ўрганди\nБунда асосан истеъмолчиларга қулайлик яратиш, уларга яратилган шароитларни кўздан кечирди.\nҚурувчининг дардини ким тинглайди?\nБироқ гуруч курмаксиз бўлмайди, деганларидек, ана шундай яхши ниятлар билан иш бошлаган инсонлар оёғига "тушов солиш"га уринадиганлар ҳам учраши сир эмас.\nЖанговар санъатда замонавий технологияларнинг ўрни\nЎзбекистон Республикаси Қуролли Кучлари академиясининг қуролланиш ва отиш кафедраси томонидан “Отиш тайёргарлиги фанини ўқитишда замонавий ахборот-коммуникация технологияларининг ўрни ва роли” мавзусида ҳарбий-илмий анжуман бўлиб ўтди.\nЎсимликлар клиникаси: амалиёт ва самара\nАндижонда вилоят ўсимликлар карантини давлат инспекциясининг жорий йилдаги фаолиятига бағишланган матбуот анжумани ўтказилди.


Диний таълимда атеизм ва секюларизм ҳам ўқитилиши керакми? - BBC News O'zbek\nДиний таълимда атеизм ва секюларизм ҳам ўқитилиши керакми?\nСурат манбаси, NATRE\nАнглия мактабларидаги диний таълим замонавий Британиядаги хилма-хилликни акс эттириш мақсадида Дин ва Дунёқарашлар деб қайта номланиши лозим, демоқда мутахассислар.\nБританиянинг Диний Таълим бўйича Комиссияси ўзининг якуний ҳисоботида диний таълим бериш давомида дунёнинг йирик диний таълимотларидан ташқари атеизм, секуларизм ва гуманизм каби диний бўлмаган дунёқарашлар ҳам ўқитилиши лозим, деган хулосага келган.\nҲисоботда қайд этилишича, мамлакат мактабларининг камида чорак қисми диний таълим бериш бўйича қонунни бузиб келмоқда.\nҚайта кўриб чиқилмаса, диний таълим фани замондан орқада қолиб кетади, дея огоҳлантиради ҳисобот муаллифлари.\nПрезидент Трамп: "Техасдаги ҳужумчи руҳий хаста"\nДиний таълим сифатининг ёмонлашиб бораётгани борасида турли хавотирлар оша бошлагандан сўнг, икки йил муқаддам, Англия ва Уэлс Диний Таълим Кенгаши томонидан мазкур мустақил Комиссия ташкил этилган эди.\nЎзининг икки йиллик фаолияти давомида Комиссия мактаблардаги диний таълим сифатида ҳақиқатан ҳам «ўта турлича» эканлигини аниқлаган.\nКомиссия ҳисоботида бир мактабда диний таълим бериш оқилона тарзда йўлга қўйилган бўлса, бошқасида мазкур фанни ўқитишга кам соат ажратилгани ва профессионал ўқитувчилар етишмаслиги қайд этилади.\n"Агар диний таълим орқали жамият ривожига муҳим ҳисса қўшиш кўзланаётган бўлса, унда бу фанни замонга мослаш лозим. Йўқса, у баргдек ўз шохида қуриб қолади," дейди Комиссия раиси доктор Жон Ҳолл.\nДиний таълимнинг «ёшартирилган» кўринишида христианлик, буддизм, ҳиндуийлик, яҳудийлик, ислом ва сикхизм каби дунёнинг кўзга кўринган динлари таълимотлари билан бир қаторда гуманизм, секуларизм, атеизм ва агностицизм каби диний бўлмаган дунёқарашларни ҳам ўқитиб бориш зарурлиги мутахассислар томонидан таъкидланмоқда.\n«Британия, хусусан, дунёдаги ҳозирги ҳаёт 1970 йиллардаги ҳаётдан кескин фарқ қилади. Айнан ўша даврда диний таълимга, христианликдан ташқари, бошқа жаҳон динлари ва ақидаларини ўргатиб боришни қўшган эдилар,» дейди доктор Ҳол.\nДоктор Ҳолнинг ишонишича, ҳозирги даврга қадар одамларнинг асосий диний қарашлардан ташқари бошқа кўплаб турфа дунёқарашларни тушуниши учун зарурат бунчалик юқори бўлмаган. У турли анъаналар ва қарашларга эга одамлар билан муносабатга киришишда ўзаро бағрикенглик ва англашувга эришиш лозим, деб ҳисоблайди.\n«Бугунги кунда аксар мактаблардаги диний таълим сифати ўқувчиларни келажакда ўзга дунёқараш вакиллари билан муносабатга кирганда ўзини муносиб тутишга ўргатмайди,» огоҳлантиради доктор Ҳол.\nАйни вақтда Комиссия диний мактаб ва академиялар бўладими - ҳар қандай турдаги мактаб ўқувчиларининг таклиф этилаётган Дин ва Дунёқарашлар фанини ўқишига имконият яратиш учун ҳукуматдан диний таълим бериш тўғрисидаги қонунга ўзгартириш киритишни сўрамоқда.\nАгар шундай ўзгариш амалга оширилса, у ҳолда мактаблар мазкур фанни ўқитишни қандай йўл қўйиш стратегияси батафсил акс этган баёнот эълон қилиши лозим бўлади ва мамлакатдаги таълим сифатини ўрганиб борувчи Ofsted ҳукумат департаменти фанни ўқитиш бўйича қўйилган талаблар бажарилишини таъминлаш мақсадида назоратни ўз қўлига олади.\nАнглия Черковининг бош маориф нозири Найжел Жендерс ҳисоботдаги диний таълимни замонавийштиришга чақириқ тўғри ва ўз вақтида бўлганини эътироф этган.\n«Агар биз фарзандларимизни дин ва ишонч муҳим рольга эга бўлган замонавий дунёда муаммоларсиз яшашга ўргатмоқчи бўлсак, бу чақириққа лаббай, деб жавоб беришимиз зарур,» дейди у.\nБироқ Британ Яҳудийлари Кенгаши вице-президенти Эдвин Шукер шундоқ ҳам диний таълим учун жуда кам соат ажратилган бир вақтда унга «яна барча дунёқарашларнинг аралаштирилиши»ни танқид қилиб чиққан.\n«Бу юқори диний саводхонлик жуда муҳим бўлган замонамизда диний таълим сифатини бўшаштириш учун эътиқод душманлари томонидан бошланган фитна бўлиши мумкин,» дейди жаноб Шукер.\nДиний бўлмаган қарашлар\nБуюк Британия Гуманистлари хайрия ташкилоти раҳбари Эндрю Копсон ҳисоботда илгари сурилган чақириқ-тавсияларни «бир авлод умри давомида диний таълим ва диний бўлмаган дунёқарашларни сақлаб қолиш учун бир марта келадиган имконият», деб атайди.\n«Агар газанда ўт вақтида юлиб ташланмаса, у атрофни босиб кетади. Шундай экан, диний таълим ҳам замонга мослаштирилмаса, у билим ва ўзаро тушуниш ўта муҳим бўлган бугунги даврда ўз аҳамиятини йўқотиб бораверади.»\nДиний Таълим Ўқитувчилари Миллий Уюшмаси раиси Бен Вуд диний таълим сифати юқори бўлган аксарият мактабларда диний бўлмаган бошқа дунёқарашларни ҳам ўқитиб бориш амалиёти аллақачон йўлга қўйилганини таъкидлаб, қонуншунослар билан янги фанни шакллантириш ишларида ҳамкорлик қилишга тайёр эканлигини айтган.\nБритания Таълим вазирлиги ҳисоботда келтирилган тавсияларни кўриб чиқишини маълум қилган.\nҲозир қайси вакцина коронавирус барча штаммига бас келади? - Ўзбекистон ва дунё\nЯнги президент нима қилиши керак? – Ўзбеклар ва дунё\nҲиндистон: Шоҳжаҳон қурдирган Қизил Қалъа босиб олинди


Қозоғистон расмийлари митингларни ёритмоқчи бўлган журналистлар учун «оператив пресс-марказлар» ташкил қилмоқчи\nҚозоғистон расмийлари митингларни ёритмоқчи бўлган журналистлар учун «оператив пресс-марказлар» ташкил этилишини эълон қилди, кўзланган мақсад «журналистларнинг профессионал фаолиятини таъминлашдан иборат».\nБу ҳақда 11 июн куни Ахборот ва жамоат тараққиёти вазири Аида Балаева билан бўлиб ўтган онлайн-учрашувда таъкидланди.\nБалаеванинг айтишича, «оператив пресс-марказлар» тинч намойиш иштирокчилари сони аввал айтилганидан ошиб кетган тақдирда, шунингдек, ОАВ “сўровига кўра” хокимликлар томонидан ташкил этилади. Шунингдек, бу жойларга “журналистлар хавфсизлигини таъминлаш” мақсадида хавфсизлик идоралари ходимлари ҳам бириктириб қўйилади. Бундан ташқари тинч йиғилишлар бошланишидан аввал хокимликлар бу жойда “ўз вакилларининг” иштирокини таъминлаши керак бўлади, улар ОАВ, жумладан спикер билан ва ахборот тўплашда “ўзаро ҳамкорлик” қилади.\n«Журналистларнинг фаолияти пресс марказда бўлиш билан чекланмайди», — дея баёнот берди вазир.\nУчрашув иштирокчилари, «тинч йиғилишлардаги журналистлар фаолияти қоидалари» билан бир қаторда, журналистнинг “кўкрак нишони”ни ҳам муҳокама қилди. Кўрсатиб ўтилган қоидалар тинч йиғилишлар тўғрисидаги янги қонунда кўзда тутилган. Янги қонун хукуматга акцияларга розилик бермасликни, шунингдек қонунга тегишли ўзгаритишлар киритиб, хукуматдан рухсат олмай ўтказилган акциялар ва унда иштирок этганларни жазолаш имконини беради.\nСўнги йилларда ўтказилаётган норозилик акциялари (хукуматдан рухсат олинмаган) иштирокчиларнинг, жумладан ўша ерда бўлган хуқуқ ҳимоячилари ва журналистларнингқўлга олиниши билан якунланади. Қонун қабул қилингунга қадар митингларни ёритишда журналистларнинг “кўкрак нишонини” тақиш тавсиявий характерда эди. Шунга қарамай акция жойида журналистлар эканини англатувчи нимча ёки белгиси бўлганлар ҳам кўп ҳолларда “ҳужжат текшируви” баҳонасида тўҳтатиларди.


Дин ва эътиқод эркинлигини таъминлаш бўйича “йўл харитаси”\nМаълумки, БМТ Дин ва эътиқод эркинлиги тўғрисидаги масала юзасидан инсон ҳуқуқлари бўйича кенгашининг Махсус маърузачиси А. Шахиднинг 2017 йил октябрь ойида Ўзбекистонга ташрифи якунлари бўйича Олий Мажлис палаталари Кенгашларининг қўшма қарори билан дин ва эътиқод эркинлигини таъминлаш бўйича “йўл харитаси” тасдиқланди. Ушбу ҳужжатнинг ижроси ишчи гуруҳнинг ҳамда Олий Мажлис Қонунчилик палатаси Демократик институтлар, нодавлат ташкилотлар ва фуқароларнинг ўзини ўзи бошқариш органлари қўмитасининг қўшма мажлисида муҳокама этилди.\nТадбирда депутатлар, сенаторлар, вазирликлар, идоралар, таълим муассасалари раҳбарлари, фуқаролик жамияти институтлари, диний ташкилотлар, дипломатик корпус вакиллари иштирок этди.\nПарламент қуйи палатаси қўмитасининг раиси – ишчи гуруҳ раҳбари Акмал Саидов таъкидлаганидек, “йўл харитаси”да 52 та тадбирни амалга ошириш назарда тутилмоқда. Шундан 40 та тадбир ижро этиб бўлинган. Ўтган давр мобайнида Ўзбекистон делегацияси АҚШ Давлат департаменти томонидан ташкил этилган вазирлик конференцияси ишида иштирок этди. Ўтган йил декабрь ойида БМТ Бош ассамблеясининг сессиясида Президент Шавкат Мирзиёев томонидан таклиф этилган “Маърифат ва диний бағрикенглик” деб номланган махсус резолюция қабул қилинди.\nКўрилган саъй-ҳаракатлар натижасида АҚШ Давлат департаменти Ўзбекистонни “ўта хавотир уйғотадиган мамлакатлар рўйхати”дан олиб ташлади ва бу билан диний эркинликни таъминлаш соҳасида мамлакатимиз эришган катта ютуқларни эътироф этди.\nМажлис давомида масъул вазирликлар ва идоралар раҳбарларининг “йўл харитаси”ни ижро этиш тўғрисидаги ахбороти тингланди.\nДин ишлари бўйича қўмита Конфессиялар ишлари бўйича кенгаш тўғрисидаги низомни тасдиқлади. Республика ҳудудларида Андижон, Фарғона ва Наманган вилоятлари бўйича ислом динига мансуб бўлмаган диний ташкилотлар вакиллари билан учрашувлар ўтказилди.\nАдлия вазирлиги томонидан Вазирлар Маҳкамасининг 2018 йил 31 май куни қабул қилинган “Ўзбекистон Республикасида диний ташкилотларни давлат рўйхатидан ўтказиш, қайта рўйхатдан ўтказиш ва тугатиш тартиби тўғрисидаги низомни тасдиқлаш ҳақида”ги қарори лойиҳаси тайёрланди.\nУшбу ҳужжатга мувофиқ диний ташкилотларни рўйхатдан ўтказиш учун давлат божи миқдори беш баравар қисқартирилди, диний ташкилотларга ўз фаолияти тўғрисидаги ҳисоботни рўйхатга олувчи органларга фақат бир йилда бир марта тақдим этиш талаби қўйилди. Бундан ташқари, рўйхатга олувчи органнинг диний ташкилотларни тугатиш бўйича ваколатлари бекор қилинди. янги таҳрирдаги “Виждон эркинлиги ва диний ташкилотлар тўғрисида”ги Қонун лойиҳасининг тайёрланди.\nЎзбекистон Республикаси Ташқи ишлар вазирлиги АҚШнинг халқаро диний эркинлик соҳасидаги алоҳида топшириқлари бўйича элчиси С.Браунбэк раҳбарлигидаги делегациянинг Ўзбекистонга ташрифи доирасида ўтган йил 17 сентябрь куни “Диний бағрикенглик: Ўзбекистон ва АҚШ тажрибаси” мавзусида ўтказилган давра суҳбатининг роли ва аҳамиятига эътибор қаратди.\nХалқ таълими вазирлиги Норвегия, Дания, Нидерландия, Италия, Финляндия, Греция, Германия, Бельгия ва АҚШнинг диний таълим масаласидаги тажрибасини ўрганди. Бундан ташқари, виждон ва эътиқод эркинлигини таъминлаш соҳасида олиб борилаётган давлат сиёсати масалаларини тушунтирувчи аниқ мақсадга қаратилган матбуот ва видео маҳсулот чоп этиш ва тарқатиш юзасидан идора томонидан мунтазам иш олиб борилмоқда, жумладан, 11-синф ўқувчилари учун “Жаҳон динлари тарихи” дарслиги тайёрланди.\nХалқаро ислом академияси олимлари “Дунёвий мактабларда диний таълим: Ўзбекистон ва хорижий мамлакатлар мисолида” номли китоб тайёрлади.\nТадбирда “йўл харитаси”ни ижро этиш доирасида бошқа масалалар ҳам муҳокама қилинди. Якуни бўйича ишчи гуруҳнинг тегишли қарори қабул қилинди.


ЭКОЛОГИК ЭКСПЕРТИЗА ТЎҒРИСИДА\nМазкур Қонунга ЎзР 04.01.2011 й. ЎРҚ-278-сон Қонунига мувофиқ ўзгартиришлар киритилган\n12-модда. Давлат экологик экспертизаси\n13-модда. Давлат экологик экспертизасини\n14-модда. Давлат экологик экспертизасини\nўтказишда қўйиладиган талаблар\n15-модда. Давлат экологик экспертизасини\nўтказиш учун тақдим этиладиган материаллар\n21-модда. Давлат экологик экспертизаси\nхулосасини ижро этишнинг мажбурийлиги\n22-модда. Давлат экологик экспертизаси\nхулосасининг амал қилиш муддати\n26-модда. Экологик экспертиза тўғрисидаги қонун\nЭкологик экспертиза тўғрисидаги қонун, ҳужжатлари ушбу Қонун ва бошқа қонун ҳужжатларидан иборат.\nмўлжалланаётган хўжалик ва бошқа хил фаолиятни амалга ошириш тўғрисида қарор қабул қилинишидан олдинги босқичларида бундай фаолиятнинг экологик талабларга мувофиқлигини аниқлаш;\nэкологик экспертиза ўтказилишининг бориши ҳақида ахборот олиш. Экологик экспертиза буюртмачиси қонун ҳужжатларига мувофиқ бошқа ҳуқуқларга хам эга бўлиши мумкин.\nЭкологик экспертиза буюртмачиси зиммасида қонун ҳужжатларига мувофиқ бошқа мажбуриятлар хам бўлиши мумкин.\nкейинчалик уларга муҳофаза этиладиган табиий ҳудудлар, фавқулодда экологик вазият ва экологик офат зоналари мақомини бериш мақсадида ўтказилган ҳудудларни комплекс текшириш материаллари; (ЎзР 04.01.2011 й. ЎРҚ-278-сон Қонуни таҳриридаги хатбоши) (Олдинги таҳририга қаранг)\n12-модда. Давлат экологик экспертизаси соҳасидаги\nмахсус ваколатли давлат органи\nДавлат экологик экспертизаси соҳасидаги махсус ваколатли давлат органи Ўзбекистон Республикаси Табиатни муҳофаза қилиш давлат қўмитаси ҳисобланади.\nДавлат экологик экспертизаси Ўзбекистон Республикаси Табиатни муҳофаза қилиш давлат қўмитасининг, Қорақалпоғистон Республикаси Табиатни муҳофаза қилиш давлат қўмитасининг, Вилоятлар ва Тошкент шаҳар табиатни муҳофаза қилиш қўмиталарининг ихтисослашган эксперт бўлинмалари томонидан ўтказилади.\n14-модда. Давлат экологик экспертизасини ўтказишда\nтақдим этилган материалларнинг табиатни муҳофаза қилиш тўғрисидаги қонун ҳужжатларига мувофиқлиги текширилади;\nрежалаштирилаётган ёки амалга оширилаётган хўжалик ва бошқа хил фаолиятнинг экологик ва ижтимоий оқибатларни тўғрисидаги маълумотларнинг тўғрилиги ва тўлиқлиги таҳлил қилинади;\n15-модда. Давлат экологик экспертизасини ўтказиш учун\nтақдим этиладиган материаллар\nДавлат экологик экспертизасини ўтказиш учун буюртмачи-томонидан қуйидагилар тақдим этилади:\nлойиҳалаштирилаётган объектлар бўйича – атроф-муҳитга таъсир кўрсатилиши тўғрисидаги баёнот лойиҳасини, экологик оқибатлар тўғрисидаги баёнотни, қонун ҳужжатларида назарда тутилган ҳолларда эса атроф-муҳитга таъсир кўрсатилиши тўғрисидаги баёнотни уз ичига олган атроф-муҳитга таъсирни баҳолаш материаллари;\nишлаб турган объектлар бўйича – экологик нормативларнинг лойиҳалари, объектнинг атроф табиий муҳитга ва фуқаролар соғлиғига таъсир кўрсатиш ҳоллари аниқланган тақдирда атроф-муҳитга таъсир кўрсатилиши тўғрисида тайёрланган баёнот. Буюртмачи қўшимча тарзда экологик аудит материалларини тақдим этишга ҳақли;\nушбу Қонун 11-моддасининг иккинчи, учинчи, бешинчи ва саккизинчи хатбошиларида кўрсатилган объектлар бўйича – тайёрланган барча ҳужжатлар.\nАтроф-муҳитга таъсир кўрсатилиши тўғрисидаги баёнот лойиҳаси давлат экологик экспертизаси объектини молиялаш бошлангунга қадар тақдим этилади.\nАтроф-муҳитга таъсир кўрсатилиши тўғрисидаги баёнот давлат экологик экспертизаси объектнинг техник-иқтисодий асослари тасдиқлангунга қадар тақдим этилади.\nДавлат экологик экспертизаси эксперти қонун ҳужжатларига мувофиқ бошқа ҳуқуқларга хам эга бўлиши мумкин.\n17-модда. Давлат экологик экспертизаси\nдавлат экологик экспертизаси ўз вақтида, комплекс, холис, сифатли ўтказилишини ҳамда белгиланган тартибда хулоса борилишини таъминлаши;\nДавлат экологик экспертизаси экспертининг зиммасида қонун ҳужжатларига мувофиқ бошқа мажбуриятлар хам бўлиши мумкин.\n18-модда. Давлат экологик экспертизаси\n19-модда. Давлат экологик экспертизасини\nДавлат экологик экспертизасини ўтказиш муддати ўттиз кундан ошмаслиги лозим. Уни ўтказиш муддати давлат экологик экспертизаси объектининг мураккаблигига қараб Ўзбекистон Республикаси Табиатни муҳофаза қилиш давлат қўмитасининг раиси томонидан кўпи билан икки ойга узайтирилиши мумкин.\nДавлат экологик экспертизаси натижалари бўйича хулоса тузилиб, у давлат экологик экспертизаси объектини рўёбга чиқариш мумкинлиги ёки мумкин эмаслиги тўғрисидаги якунларни уз ичига олган бўлади.\n21-модда. Давлат экологик экспертизаси хулосасини\nижро этишнинг мажбурийлиги\n22-модда. Давлат экологик экспертизаси хулосасининг\nЖамоат экологик экспертизаси давлат экологик экспертизаси ўтказилишидан қатъи назар амалга оширилиши мумкин.\nЭкологик аудит – экологик аудиторлар (фирмалар) томонидан қонун ҳужжатларида белгиланган тартибда ва шартларда ўтказиладиган, атроф табиий муҳит ҳолатига салбий таъсир кўрсатаётган, ишлаб турган корхоналар ва бошқа объектларни мустақил экологик экспертиза қилишдир.


"O'zbekiston 24" — @Ozbekistonn_tyuzbekk_unchamuncha Telegram-kanali — TGStat\n🌐Ўзбекистон ва Жаҳондаги муҳим воқеалар, энг тезкор хабарлар\nВоқеа ёки ҳодисанинг гувоҳи бўлдингизми?\nУнда бизга йуборинг 👉 @Umarov_Shoxjaxon\nРеклама учун: 👉 @Reklama_xizmati4343\nТошкент шаҳри аҳолисига 400 минг қолган ҳудудлардаги ижтимоий ҳимояга муҳтож аҳолига 300 минг сўмдан пул берилади.👇\n29.4k 2 323\nЮз қисмидаги доғлар сабаби нимадан далолат?\nЮздаги ўзгаришлар ички аъзолардаги яширин касалликлар кўзгусидир❗👇\n37.1k 0 767\n❗Рўзғор Оила Болаларини боқаман деб юрган Эркаклар эшитинг.👇\n37k 1 518\n27 May, 19:14\n😳Ҳомиладор қиз ултратовуш текшируви вақтида суратга олинди ва суратни “ўғил” деган ёзув билан Инстаграмга жойлаштирди. Аммо қизнинг дугоналари бир тафсилотни пайқаб қолишди ва тез орада қизни эри ўлдиришини пайқаб қолишди. Дугоналари қизга қўнғироқ қилганда қиз ўлиб бўлган эди. Полиция уларнинг уйига етиб келганида эса қиз вафот этган эди.\nҚизнинг дугоналари нимани пайқашиб қолди❓👇\nДавоми бу ерда 😢😳\n35.1k 0 1\n35.7k 0 191\n27 May, 18:34\nҚиёмат кунида жаннатни сўрайсиз!\n38.1k 0 304\n35k 0 12\nЎзбекистон яқин келажакда Қирғизистон ва Хитой билан темир йўл қуриш лойиҳасини ишга туширишни режалаштирмоқда – Шавкат Мирзиёев.\n38.7k 0 21\nЎзбекистонда инсон танасига ўрнатиладиган имплант чипнинг янги кўриниши пайдо бўлди!\nУшбу чип орқали одам қаерга боргани, тургани ва бошқа маълумотларини билса бўлади.👇\n40.1k 0 109\nULAR MENI USTIMDAN KULISHGAN EDI. LEKIN KO'ZOYNAGIM BILAN HAYIRLASHGANIMNI KO'RIB BU USULNI DARROV O'RGANIB OLISHDI.\nAdminlar o'chirib tashlamasidan oldin yozib oling!\n37.5k 0 12\n27 May, 16:54\nБиз ҳам ойлик ошганини сал бўлса ҳам ҳис қилайлик 🤦🏻♂😅👇\n44k 0 707\n39.7k 0 42\nTelegram tarmog'ida yagona pul to'lab beradigan RASMIY bot paydo bo'ldi!💰\nOddiy TOPSHIRIQLARNI bajaring va kuniga 100.000 so'mdan pul toping!\nTo'lovlar 5 SONIYA ichida💰\nMarhamat sinab ko'ring👇\n👉 PUL ISHLASH 💰\n38.9k 0 13\nДунёдаги энг паст бўйли митти одам Гиннеснинг рекордлар китобига кирди\n42k 0 73\n49.2k 0 841\n#Диққат #Тавсия #Муҳим\n⚡⚡⚡ Россия-Украина урушининг иккинчи босқичи бошланди. Воқеалар ривожиини ёритиб борувчи алоҳида канал очдик. Тез ҳавола ўчирилмасдан қўшилиб олинг👇\n45k 0 1\n❗Ўзбекистонда доллар курси 11,10 сўмга пастлаб, 11 034,15 сўмни ташкил этмоқда.👇\n42k 0 74\nАфсонавий Nokiа телефонларини ишлатганлар борми?👇\n42.1k 0 114\n2022 ЙИЛ ЯНГИЛИГИ ✅\n👦 Фарзандингиз қаерда юрганидан хавотирдамисиз? Ҳар дақиқа қаерда эканлигини кузатиб турмоқчимисиз?\n🏢 Иш, жойингиздагилар ва яқинларингиз, сиз йўқлигингизда бўлар-бўлмас гаплар гапиришяптими?\n⛔ Хавотирга ўрин йўқ\n“MINI GPS” трекер (прослушка, gps, диктофон) билан ҳаммасини назорат қилинг.\n📍Узоқ масофадан туриб, “MINI GPS” қаерда эканлигини кўриб, атрофдаги овозларни, телефонингиз орқали эшитсангиз бўлади.\n🕳 Магнитли ихчам ва қулай, темирга ёпишади. Ўзидан ҳеч қандай овоз чиқармайди.\n🔄 Фойдаланиш жуда осон, сим-карта қўйсангиз бас.\n🔋Заряд қуввати 5/8 кунгача етади.\n🚫Олдиндан тулув йук.\n🚚 ЎЗБЕКИСТОН БЎЙЛАБ ЕТКАЗИШ БЕПУЛ!\n👉🏻 БУЮРТМА БEРИШ 🚕\n41.6k 0 33\n46k 0 104\nШашлик мариноват қилаётган идишини қаранг 😳👇 https://telegram.me/joinchat/AAAAAFZ5VnYLLjHurlyC4w\n#Байрам_Муборак Ассалому алайкум! Азиз Диндошим Рамазон ҳайитингиз муборак бўлсин! Дўстланингиз...\nОдам аъзоларининг қора бозордаги нархи қанча? Статистик маълумотларга кўра донор аъзолар баҳоси...\nЭрталабдан мия "свежый"лигида бериладиган савол: расмда илонни топинг.👇 https://telegram.me/join...


ЎЗБЕКИСТОН РЕСПУБЛИКАСИ ОЛИЙ СУДИОҚИБАТ ДЕВОРЛАРИ НУРАМАСИН from\nУмида (исмлар ўзгартирилди) деразадан ташқарига ўйчан тикиларкан, катта йўл бўйидаги дарахтларга кўзи тушди. Уларнинг заъфарон япроқлари новдаларидан чирт-чирт узилиб, ерга гиламдек тўшаларди. Умида бу манзарани аллақандай ачиниш билан кузатарди. Ана, қуёш ҳам уфққа ботмоқда. Ҳадемай осмону фалакни ой ва юлдузлар ўзининг заррин нурларига белайди. Шу тариқа яна бир тун бошланади. Ҳар куни кеч кириши билан Умиданинг кўнгли ғаш бўлар, лоақал шу тун осуда ўтармикан, деб сиқиларди.\n…Кексалар икки ёшни унаштираётганда бежиз «Илоҳим, юлдузи юлдузига тўғри келсин», деб ният қилишмас экан. Умида ҳам барча қизлар қатори не-не орзу-умидлар билан Жонибек исмли йигитга турмушга чиқди. Аммо уларнинг табиати, дунёқараши, ўй-фикрлари бир-бирига мос келмади. Икки ёш ҳам арзимаган гапга чарсиллаб ёнар, сиркаси сув кўтармай дарров сан-манга бориб, аразлашиб қолишарди. Яқинлари унга: «Ҳали фарзандлар туғилса, ҳаммаси изига тушиб кетади, бола оилавий ришталарни янада мустаҳкамлайди. Фақат сабр қил», деб кўп бора насиҳат қилишарди.\nУмида ўша ёруғ кунлар умидида эрининг қўрс ва қўпол муомаласига чидади. Кунлар ойлар ўтиб фарзандли ҳам бўлишди, аммо барибир эру хотин бир-бири билан муроса қила олмади. Қайнона бу ёш оила қалтис бир шамолга ҳам нурашини биларди. «Балки, уларнинг оиласини бўлак қилсам, алоҳида яшашса, эру хотин бир-бирининг кўнглига йўл топиши осон бўлар», деб ўйлади. Шу ният билан оилавий жамғарилган пулга шинамгина уй харид қилиб, уларни кўчириб ўтказди.\nҲеч бир ишда ёлчитиб ишлолмайдиган оила бошлиғи Жонибек унда-бунда киракашлик қилар, топган пули эса «қора қозон»ни қайнатишга бирда етса, бирда етмасди. Умида эрининг рўзғорга етарли пул тополмаётганидан нолир, бошқалардек тўкин ҳаётда, роҳат-фароғатда яшолмаётганига баттар алами келиб, бор заҳрини эрига сочарди. Тинимсиз жанжаллардан тўйиб кетган эр охири ичкиликка ружу қўйди. Шундан кейин топганидан барака ариди. Бунинг устига уйига гоҳ келиб, гоҳ келмайдиган одат чиқарди. Келганида ҳам оёғида аранг турар, оғзидан боди кириб, шоди чиқарди. Болалари шунчалик безиллаб, юрак олдириб қўйишган эдики, унинг овозини эшитибоқ ўзини кўрпа тагига яширишарди. Охири эзгу ниятлар билан боғланган муқаддас ришталар буткул узилди, оила дарз кетди, фарзандлар тирик етимга айланди…\nЭр-хотин расман ажрашса-да, Жонибек: «Борадиган бошқа жойим йўқ», дея уйдан чиқиб кетмади. Собиқ хотини ва уч нафар фарзанди билан бир хонадонда худди бегоналардек яшайверди. Суд қарорига мувофиқ, болаларига ойма-ой алимент тўлаб борарди-ю аммо ўз пуштикамаридан бино бўлган жигарбандларидан оталик меҳрини дариғ тутарди…\nСобиқ эру хотиннинг ғиди-биди гаплари, кесатиқ сўзлари охири росмана жанжалга айланиб кетар, бу оиладаги нотинчликдан қўни-қўшниларнинг ҳам тоқати тоқ бўларди. Шу боисдан бир неча маротаба маъмурий баённома тузилиб, ишлари судда кўриб чиқилди.\nМаҳалла-кўй, қўни-қўшни олдида юзи шувут бўлган Умида фарзандларининг тақдирини ўйлаб эзиларди. Шу тобда ҳам узоқ-узоқларга қараб кўнглида ана шу саволларга жавоб излаётганди…\nБорлиқни сукунат қоплаган, ҳамма ширин уйқуда ётган маҳали шарақа-шуруқ қилиб эшик зулфи очилди. Умиданинг кўзига энди уйқу инган экан, чўчиб уйғонди. Ҳар кунгидек кайфи тарақ Жонибек ишдан қайтган эди.\n– Қизиқ, шу ҳолатида қандай киракашлик қилар экан-а, тавба, – деб ошхонага ўтди Умида. Кранни очиб, муздек сув ичди. Жонибек Умиданинг ҳали уйғоқ эканини кўриб, ортидан борди.\n– Ҳовурингизни совуқ сув билан босяпсизми, хотинжон? – деб гап ташлади беўхшов тиржайиб. Ундан келаётган бадбўй ароқ ҳидига Умида бурнини жийирди-да:\n– Нари ўт! – деди асабий. Қўлидаги пиёлани стол устига тарақлатиб қўйди-да, ошхонадан чиқмоқчи бўлди.\n– Эрингни ташлаб қаерга кетяпсан, хотинжон? – деди унинг билагидан маҳкам тутиб Жонибек.\n– Сен ҳам эрмисан? – ўдағайлади Умида.\n– Ҳа, ёдингиздан чиқдими, гўзалим? – деб бачкана қилиқларни бошлади Жонибек.\nУмида жонҳолатда уни итариб юбориб:\n– Қўлингнинг учиниям теккизма менга! Яқинлашма! – деди.\n– Яхши, яхши! Сен бўлмасанг бошқаси…\nЖони,ек шундай деб уяли телефонини олди-да, ғудраниб-ғудраниб рақам тера бошлади.\n– Алло, яхшимисиз, жоним? Ширин уйқунгиздан уйғотиб юбормадимми? Ҳа, уйғоқман денг. Демак, мени ўйлаб ухлолмаётган экансиз-да.\nЖонибек бор овози билан гаплашар, бир гапириб, ўн кулар, қандай бўлмасин Умиданинг ғашини келтиришни хоҳларди.\n– «Ширин суҳбат»ингизни тугатарсиз, балки, ахир болалар ухлашяпти. Гапларингиз ҳам жуда бемаънилашиб кетди, етар, – деди охири Умида.\n– Ҳа, рашк қиляптиларми, хоним? – деди Жонибек хохолаб.\nТелефонда гаплашаётган аёл Умиданинг овозини эшитди, шекилли:\n– Қайси суюқоёқнинг уйидасиз? – деди жаҳл аралаш нозланиб Жонибекка. Бу гаплар Умидага ҳам эшитилди.\n– Телефонни менга беринг-чи, ким ўзи у аёл, нега мени ҳақоратлаяпти?! – деди Умида чидолмай.\n– Эй, қўйсанг-чи, бор, ётиб ухлагин. Мен билан ишинг бўлмасин, – деди Жонибек.\nУмида унинг уяли телефонига ёпишди, Жонибек телефонни жонҳолатда деворга қараб отиб синдирди ва кўзлари қонга тўлганча ошхонага ўтди. Стол устида турган пичоқни олди-да:\n– Нима қилай, айт, ўзимни ўзим ўлдирайми? – деди пичоқни маҳкам ушлаганча.\nШовқиндан болалар ҳам уйғонди.\n– Бас, етар! Болаларни қўрқитманг! – деди Умида.\nҚўрқувдан дағ-дағ қалтираётган қизи Саида онасининг ёнига яқинлашган пайт Жонибек қўлидаги ошхона пичоғи билан ўзининг чап билагини кесди. Бирпасда шариллаб қон оқиб кетди. Қонни кўрган Саида отам ўзини-ўзи ўлдирди деб ўйлаб ҳушидан кетиб йиқилди.\n– Бу жанжалларнинг охири борми ўзи, эй худойим?! – деди йиғлаб Умида. Дарҳол «102» рақамига қўнғироқ қилиб, бўлиб ўтган воқеалар ҳақида айтди ва тезда ички ишлар органи ходимларидан етиб келишларини сўради.\n– Ҳали сен мени қамоққа тиқмоқчимисан, ўз болаларингнинг отасини-я?\n– Сиз ҳам отамисиз? Оталик меҳри борми ўзи сизда?!\n– Сен шу уйга эга чиқиш учун мени қамоққа тиқмоқчисан, ёлғиз ўзинг шу уйда яшамоқчисан, шундайми? Кўнглинг тусаганча яшаш учун мен халал беряпман сенга, тўғрими?!\n– Ўз болаларининг бошини эркалаб силамаган отадан мен нима кутай, қани, айтинг ўзингиз?!\n– Нима, сен уларга бошқа ота топиб бермоқчимисан? Мақсадинг шуми сени?!\nШу жанжал устига ҳудудий профилактика инспектори икки нафар ички ишлар органи ходими билан кириб келди. Жонибек уларни кўриб типирчилаб қолди. Тортмада турган санчқини олиб энди ўзига жароҳат етказмоқчи бўлган эди, ички ишлар органи ходимлари уни тўхтатиб қолишга улгуришди.\nЖонибекнинг қилмишларига яраша одил суд ўзининг адолатли ҳукмини чиқарди. Аммо Жонибек ўзи учун ўзи қандай ҳукм чиқарди экан? Бир неча маротаба маъмурий баённома тузилиб, иши судда кўриб чиқилса ҳам, тўғри хулоса чиқармай, инсонийлик туйғуларини ҳам унутиб қўйган ота ахлоқ тузатиш ишлари жазосини ўтаб бўлгач, бундан сабоқ чиқарармикан?! Аслида оиладаги носоғлом муҳитга ким айбдор: суд қарори билан ажрашса-да, бир хонадонда худди бегоналардек яшаб келаётган собиқ эр-хотинми, икки ёш келин-куёвнинг бир-бирига мослашиб кетишида эзгу кўприк вазифасини ўташ ўрнига жанжалларни ўзидан нари қилиб уларни алоҳида хонадонга чиқариб юборган қайнонами? Эҳтимол, Жонибек бу сафар ўз хатолари ҳақида чуқурроқ ўйлаб кўрар, ота сифатида фарзандлари ҳақида қайғуриш унинг зиммасидаги бурчи, қиёмат қарз эканини тушунар. Аслида одил суднинг ҳам, яқинларининг ҳам умиди шу.\n(“Оила ва жамият” газетаси,\n2020 йил 14 октябрь)\nХозирда сайтда – 195:


Ғарб нашрлари рус кемасини Сурияга кетувчи сув ости интернет-кабелига ҳужумда гумон қилмоқда\n20:28 / 20.10.2016\nХорижий ОАВ Россиянинг океанографик кемаси "Янтар"ни Кипр ороли билан Сурияни Ўрта Ер денгизи орқали боғловчи интернет-кабель билан манипуляциялар амалга оширганликда гумон қилмоқда. Бироқ The Register британ нашрининг фикрича, бундай ҳужумлар Россия учун беъманодир.\nОктябрь ўртасида ғарб блогерлари ва Motherboard портали иккита батискаф билан жиҳозланган "Янтарь" денгиз остидан Суриянинг Тартус шаҳрига кетувчи UGARIT кабели яқинида сузиб юрганини аниқлашган.\nMotherboad журналистлари бу борада АҚШнинг веб-мониторинг билан шуғулланувчи Dyn компанияси билан боғланишганда, компания вакиллари Сурияда охирги ҳафталарда интернет ўчиб қолиши ҳолатлари тез-тез юз бераётганини тасдиқлашган.\nБироқ The Register портали Dyn рақобатчиси Akamai компаниясига мурожаат қилганда, Akamai Сурия орқали трафик одатдагидек кетаётгани ва ташқи аралашувларнинг ҳеч қандай аломати пайқалмаганини маълум қилган.\nThe Register‘нинг таъкидлашича, Россия бундай "қинғирликлар" билан шуғулланмаслигининг яна бир неча сабаби бор. Мисол учун, бундай кучли интернет-кабелни кесиб ташлашга уринишдан ён-атрофда бўлган барча ток уришдан ҳалок бўлиши мумкин. Бироқ бунинг учун аввал кабелдаги кучли ҳимоянинг бир неча қатламидан ўтишга тўғри келади. Нашрнинг айтишича, агар Россия кабелни узиб ташламоқчи бўлганда, ўз одамларини хавфга қўймай, буни қуруқликда ҳам қилиши мумкин эди.\n18 октябрда Суриянинг Syrian Telecom давлат компанияси 19 октябрдан бошлаб мамлакатда 10 кунга интернет тармоғининг 60 фоизи ўчирилишини маълум қилган, бироқ бунинг сабабларини келтирмаган. Dyn компаниясида таъкидланишича, бу "кабелдаги таъмирлаш ишлари билан боғлиқ бўлиши мумкин".\nРасман "Янтарь" океанографик кема бўлиб, 6,2 км чуқурликкача шўнғий олувчи иккита батискафга эга.\nрус океанографик кемаси


ШЫҒЫНДЫ САМАЛЫ | ECO XABAR\nҚытайда шығындыларды жыйнап оларды сортировка ислеп, шығындыларды қабыллаў орынларына тапсырыў менен шуғылланатуғын инсанлар топары жумыс алып барады. Тек ғана Пекинде усындай 160 мың шығынды жыйнаўшы инсанлар хызмет етип келмекте.\nАҚШ қалаларында шығындыларды алып шығып кетиў турақлы тариф пенен алып барылады. Бул хызмет айына 10 нан 40 доллар әтирапында болады. Қәўипли химикатлар жеке ҳалда 50-100 долларға қайта исленеди, ал қурылыс материаллары болса 200 долларға түседи.\nАмерикада қатта хожалық буйымларды қайта ислеў ҳәм қала сыртына алып шығыў жүдә пайдалы исбилерменлик есапланады. Оның жыллық айланысы 55-60 миллиард қурайды.\nАҚШ та көп жыллар даўамында шығындылар таслаў орны шығындыларды жыйнаўдың тийкарғы усылы сыпатында қаралып келинген еди. Қала ишиндеги ҳәм әтирапында жаңа имаратлардың қурылыўы, шығынды таслаў полигонларына бос жердиң жетиспегенлиги себебинен олардың баҳасының артыўына алып келди. Халықтың тығызлығы жоқары болмаған, территориясы да жеткиликли болған аймақлар шығындылардан пайда көре баслады. Мәселен, Огайо штаты басқа регионлардан шығындыларды қабыл етип алғаны ушын тоннасына 35 доллар алатуғын болса, Алабама штаты 19 доллар алады.\n1976-жылы шығындыларды қайта ислеў ҳәм сақлаў бойынша нызам қабыл етилген. Ҳүжжет шығынды полигонлары операторларын финанслық жақтан тәминлениўин тек ғана полигон жумыс алып барып атырған ўақытта ғана емес ал оның жабылыўы ҳәм имканиятлары жоқ ўақытларында да кемпиллеўди өз мойнына алыўды тәртиплестирди. Буның нәтийжесинде бундай полигонлардың саны 1988-жылы сегиз мың болған болса 2000-жылға келип еки мыңға шекем қысқарып қалды. Ҳәр қыйлы түрдеги шығындыларды жеке контейнерлерде жыйнаў нормаға айланды. АҚШ тың қоршаған орталықты қорғаў агентлигиниң мағлыўматына қарағанда ҳәзирги ўақытта шығындылардың 50 проценти полигонларға, 30-35 проценти қайта исленеди, ал қалған бөлими жағып жибериледи екен.\nФРГ шығындыны қайта ислеў ҳәм тысқары алып шығыўдың баҳасы турақ жайдың қай жерде жайласқанына байланыслы. IW Consult жеке институтының 100 қала мысалында алып барған изертлеўлериниң нәтийжесинде қалалар арасындағы парқ 300 евроға шекем жетеди екен. Мысал ушын, Фленсбургте хожалық ҳәм ири шығындылар, аўқатлық затлардың қалдығы ҳәм макулатураны алып шығып кетиў ҳәм жоқ етиў турақ жай ийесине жылына 111 евроға түседи екен, ал Леверкузенде болса бул баҳа 481 евро әтирапында екенлиги мәлим болды. Гейде шығындыларға жумсалатуғын қаржы коммунал төлемлердиң 10 процентин қураўы да мүмкин. Егер әпиўайы немис шаңарағының жыллық табысы 20 мың евро деп есаплайтуғын болсақ, бул шығын онша қымбат емес екенлиги көзге тасланады.\nШығындыларды алып шығып кетиў ҳәм жағып жибериў яки қайта ислеў кететуғын шығынлар турақ жай ийелериниң мойнына коммунал төлем сыпатында түседи. Пластик ҳәм темир ыдысларды жыйнайтуғын «Сары контейнерлер» ди қайта ислеў ушын шығынларды өз өнимлерин жеткерип берген кәрханалар яки дүканлар төлейди. Бир қатар фирмалар утилизация ушын кететуғын шығынларды өнимлердиң баҳасына қосып есаплайды. Қағаз ҳәм картонды жыйнайтуғын контейнерди қурыў жумсалатуғын шығын жеке меншик турақ жай ийелериниң ийнине түседи, ал көп қабатлы жайлардың әтирапында қойылатуғын контейнерлерге жумсалатуғын қарды жергиликли администрация тәрепинен төленеди. Бирақ азғана бөлими картон қағазларды пайдалатуғын кәрханалардан да алынады. Шийше ҳәм пластик ыдымлар дүкәнларда пуллы түрде қабыл етиледи. Шийше ыдымлардан қайтадан пайдаланылады, ал пластик ыдыслар гранулаларға айландырылып қайта исленеди.\nФРГ да шығындыларды жыйнаў орынларынан отыз жыл бурын ўаз кешкен. «Немис экологиялық жәрдем» аўқамы баслығы Томас Фишердиң атап өтиўине қарағанда, шығындыларды жыйнаў орынлары бул тас әсири, шығындыларды жоқ етиўдиң ең жаман усылы. Шығындылардан қутылыўдың таза усылы – бул ыдыслардан ўаз кешиў. Екинши орында оларды қайтадан пайдаланыў, – деп атап өтеди.\nИталияда шығындыны қайта ислеў ушын алынатуғын салық еки квотадан турады – белгиленген баҳа ҳәм өзгермели баҳа. Белгиленген бөлими имараттың квадрат есапқа алады, ал өзгермели бөлиминде болса шаңарақ ағзаларының саны есапқа алынады.\nЖақында Италияда «шығындылар» шаўқымы келип шыққан, коммуналар алжасып кетип, шаңарақтың ҳәр бир ағзасы ушын орташа есап пенен жылына 40-50 евро төлеўи керек деп белгилеп берген. Негизги баҳасы 1-2 евро турады.\nКейинги он жыллықта Италияның бир қатар ири қалалары «шығындылар дағдарысынан» басын ала алмай киятыр, ҳәтте бул процесс бүгинги күнге шекем даўам етпекте. Бул нәрсе 2013-жылы Европаның ең үлкен шығындылар таслаўшы «Малагротта» полигонының жабылып қалғанлығы менен басланған. Өз ўақытында бул полигон әтираптың тәбиятына зыянлы тәсирин тийгизген еди. Лекин оның жабылыў менен машқалалар ашық-айдын болып қалмақта.\nИталияның пайтахты шығынды мәмлекеттиң басқа областларына абырыўы менен бирге шет еллерге жиберип атыр. Қала ғазнасы 100 мың тонна шығындыны алып шығып кеткени жылына 14 миллион евродан туўра келмекте.\nШама менен бир нешше әсир алдын мәмлекет басшылары пуқараларға шығындыларды жыйнаўдың жаңа системасын енгизиў керек екенлигин түсиндире баслаған еди. Ол шығындыларды дара-дара жыйнаўды нәзерде тутқан еди.\nКөп ғана шет еллилер Кореяда шығынды таслаў шелеклери жоқ деп налыйды, бул нәрсе билқастан исленген. Барлық шығындыларды қағаз, пластик, полиэтилен, шийше, темир, аўқатлық затлардың шығындылары сыпатында дара-дара жыйнаў керек болады. Шығындыларды жыйнаў ушын арнаўлы қалташалар ислеп шығарылады, если шығынды әпиўайы қалташа менен тасланса, ол шығынды алып кетилмейди, ал булай ислеген адам шығынды жыйнаў орнында жайласқан видео камера арқалы анықланады. Буннан соң үлкен муғдардағы штраф төлеўге мәжбүр болады. Ҳәр бир шығынды комплексиниң жанынжа арнаўлы ящик жайластырылады ҳәм оған аўқатлық затлардың шығындыларын таслаў мүмкин болады. Лекин ол ҳәр бир турғында болатуғын арнаўлы карталардың жәрдеминде ашылады. Ящикке салынған азық-аўқатлық затлардың шығындылары өлшенеди, айдың ақырында улыўма көлем бирлестириледи, буның салдарынан шығындыны алып таслаў ушын төлемниң баҳасы шығады ҳәм бул қәрежет квартира ҳәм хожалық хызметлери менен қосып есапланады.\nКореяда гөне телевизор, компьютерди әпиўайы түрде таслап кетиў мүмкин емес. Буның ушын шығындыны қайта ислеўши компанияға арза жазылады, чек бойынша пул төленгеннен соң ғана гөне диван яки холодильник алып кетиледи.\n«Российская газета» да жәрияланған материал\nThis entry was posted in Экология by hurmet. Bookmark the permalink.


Божхоначилар вагон ўриндиқлари остига 1 тоннадан ортиқ олма ва лимон яширилганини фош қилишди\nЎзбекистон 82 14.08.2019 13:21:41\nТашиш ва сақлаш талаб-қоидаларига риоя қилмаган ҳолда олиб келинадиган, боз устига сифати кафолатланмаган озиқ-овқат маҳсулотлари юртдошларимиз саломатлигига жиддий хавф туғдириши турган гап.\nБожхоначилар томонидан эса шундай қинғир ниятли кимсаларнинг режаси ўз вақтида бартараф қилинмоқда.\nЖумладан, Тошкент шаҳар божхона бошқармаси Келес темир йўл чегара божхона пости ходимлари томонидан “Алмата-Нукус” йўналиши бўйича мамлакатимизга кириб келган поезд вагонлари белгиланган тартибда божхона назоратидан ўтказилди.\nНатижада, поезд вагонларидан бирининг ўриндиқлари остига фуқаро А.Н. томонидан мамлакатимизга ноқонуний тарзда олиб кириш мақсадида 1.1 тоннадан ортиқ олма ва лимон яширилгани фош бўлди, дея хабар қилмоқда Давлат Божхона қўмитаси матбуот хизмати.\nШунингдек, 17 турдаги маиший техника буюмлари, дори ва маиший тозалаш воситалари ҳамда озиқ-овқатлар ҳам яширинча олиб ўтилаётган вақтида тўхтатиб келинди.\nМазкур товар-моддий бойликларнинг умумий қиймати 70 млн. 354 минг сўмни ташкил қилди.\nМазкур поездда аниқланган яна бир ҳолатда эса қўшни давлат фуқароси Н.Е. ҳам қиймати 29 млн. 506 минг сўмлик 9 турдаги товарлар, хусусан озиқ-овқатлар ва хўжалик молларини божхона назоратидан яширинча олиб киришга уринган вақтда тўхтатиб қолинди.\n"Ҳозирда юқоридаги ҳолатлар юзасидан текширув ишлари олиб борилмоқда", — дейилади хабарда.


UzNews - Ўзбекистондаги Starchitect биринчи меъморчилик академияси ёш авлодни қўллаб-қувватлаяпти\n3 сен 2021, 19:00\nЎзбекистондаги Starchitect биринчи меъморчилик академияси ёш авлодни қўллаб-қувватлаяпти\nЎзбекистондаги биринчи меъморчилик академияси ўз талабаларига меъмор касбини 6 ой ичида ўзлаштиришни таклиф қилади.\nStarchitect — Ўзбекистондаги биринчи меъморчилик академияси асосчиси Бекзод Муродов келажак авлодни қўллаб-қувватлаш мақсадида, «Биллур» кикбоксинг спорт клубида бўлиб ўтган мусобақа ғолибига 6 ойлик бепул курс ваучерини тақдим этди. Ғолиб 30 000 000 сўмлик ваучер билан академияда бепул таҳсил олиши мумкин.\nStarchitect академияси ўз талабаларига меъмор касбини 6 ой ичида эгаллашга кафолат беради. Бунда талабага рус ва ўзбек тилларида «камроқ назария ва кўпроқ амалиёт» деб номланувчи интенсив курс таклиф этилади.\nКўп йиллик тажрибага эга мутахассислар талабаларга меъморчилик соҳасининг асосларидан бошлаб нозик нуқталаригача ўргатади. Академия жамоаси талабаларнинг қимматбаҳо вақтини тежаб, уларга эҳтиёж катта ва обрўли касб эгаси бўлиб етишишларига ёрдам беради.\nАкадемияда орзуларни ҳақиқатга айлантириш учун барча шароитлар мавжуд. Шинам ўқув маркази, етук мутахассислар, ажойиб муҳит ва сиз билан ҳамфикр ўқувчилар самарали таълим олишда ёрдам беради.\nТалабалар курсни тамомлаб, керакли имтиҳонларни топширганларидан сўнг, уларга диплом ва сертификат тақдим этилади. Иқтидорли ўқувчилар эса марказ томонидан иш берувчиларга тўғридан-тўғри таклиф қилинади.\nStarchitect: Бунақасини ҳали бўлмаган! Келинг, келажакни бирга қурамиз!\nЎқиш дастури ва нархлар ҳақидаги батафсил маълумотни академиянинг ижтимоий тармоқлардаги саҳифаларидан билиб олишингиз мумкин.\nTelegram орқали ўз аризангизни қолдиринг ёки қуйидаги рақамга қўнғироқ қилинг: +998 97 189 66 69\nМанзил: Тошкент шаҳри, Олмазор тумани, Алоқа 1-тор кўчаси.


Имом Муҳаммадрафиқ Камолов: “Марказий Осиёда диннинг давлатдан ажратилгани нотўғри сиёсатдир” - Фарғона.Ру ахборот агентлиги\n13.05.2006 14:34 msk\nМуҳаммадрафиқ Камолов Қирғизистондаги таниқли уламолардан бири. Йигирма икки йилдирки, у Қирғизистондаги энг катта масжидлардан бири бўлган Қорасув жомеъ масжидига имомлик қилади. Бу ерда олти мингга яқин одам жума намозини ўқийди. Муҳаммадрафиқ қори Ўзбекистондаги икки таниқли дин арбобларининг қариндоши ҳисобланади. Улардан бири Муҳаммадий қори ўзбек ҳукумати томонидан қатағон қилинган, иккинчи қариндоши Абдували қори эса бир неча йил аввал Тошкент аэропортида бедарак йўқолган.\nЎзбекистон телеканалларидан бирида Абдували қори ўтган йил 13 май воқеаларини содир этган террорчилар ва ваҳҳобийларнинг маънавий лидери, деган ахборот тарқатилди. Суд йиғилишларидан бирида судланувчилар Абдували қорининг масалаларини тинглаб, “террорчилар”га қўшилганларини тан олдилар.\nЯқинда Саудия Арабистонидаги ягона Қуръон нашриётида Абдували қори Мирзаев қаламига мансуб “Қуръон тафсири”нинг биринчи жилди нашр қилинди.\nФарғона Ру: - Муҳаммадрафиқ ака, Абдували қори бундан ўн йил аввал бедарак йўқолган эди. Бу йил эса Саудия Арабистонида унинг “Қуръон тафсири” чоп этилибди?\nМуҳаммадрафиқ қори: - Бу китоб Абдували қорининг жума кунлари масжид меҳробидан туриб қилган масалалари асосида тайёрланган. Мадинада дунёдаги ягона Муқаддас Қуръон нашриёти жойлашган. Бу нашриёт қошида уламолар кенгаши мавжуд. Кенгаш аъзоларидан бир Раҳматулло қори бўлиб, унинг келиб чиқиши ўзбеклардан. У киши Абдували қорининг мухлисларидан эди. У Абдували қорининг барча масалаларини тўплаганди. Ўзбекистонда бу масалалар аудиотасмаларга ёзиб олинганди. Бу китоб ана шу аудиотасмалардаги ёзувларни қоғозга кўчириш баробарида нашрга тайёрланди. “Қуръон тафсири” жуда машҳур бўлиб кетди. Ҳозир бу китобни Америка, Европа ўзбеклари ҳам ўқимоқдалар. Туркияда бу китобнинг иккинчи нашри тайёрланмоқда. Нега бу китоб шунчалик машҳур бўлиб кетди? Негаки, Абдували қори Қуръонни ўзбек ҳукумати ёки қандайдир сиёсий кучлар манфаатидан келиб чиқиб эмас, холис тарзда, қандай бўлса ўшандайлигича тафсир қилган эди.\nФарғона.Ру: - Яқинда ўзбек телеканалларидан бирида Андижон воқеалари иштирокчилари устидан ўтган суд жараёни намойиш этилди. Судланувчилар Абдували қорининг масалаларини эшитиб, террорчиларга қўшилишга қарор қилганликларини тан олдилар. Сиз буни қандай изоҳлайсиз?\nМуҳаммадрафиқ қори: - Абдували қорининг яқинлари бу одамларни тушунадилар. Уларнинг ўрнида бошқа одамлар бўлганда ҳам, шундай кўрсатма берган бўлардилар. Чунки Ўзбекистондаги диндорлар устидан ўтаётган суд жараёнлари бир сценарий асосида бўлади. Ҳар бир судланувчи ўз кўрсатмалари билан ўзига ўзи ҳукм чиқариши ва бир вақтнинг ўзида Ўзбекистон президенти уни тўғри йўлга солгани учун миннатдорчилик изҳор қилиши лозим. Уларни бундай кўрсатмалар беришга ким ёки нима мажбур қилаётганини бутун олам билади. Буни биз тушунамиз.\nФарғона. Ру: - Сўнгги йилларда Ўзбекистонда “Ҳизб-ут-Таҳрир”, “ваҳҳобийлик” ва “Акромия”га қарши қаттиқ кураш бўлди. Ўзбекистон ҳукумати бир қатор таниқли уламоларни, шу жумладан, Абдували қорини ҳам бу радикал оқимлар раҳбарлари, деб атади. Муҳаммадий қори эса қамоқда вафот этди. Нега бу одамлардан ҳукумат ҳалигача қўрқади?\nМуҳаммадрафиқ қори: - Абдували қори солиҳ уламолардан эди. Буни мусулмон оламидаги барча уламолар тан олган. Муҳаммад саллоллоҳу алайҳи вассаллам бир ҳадисларида “Уламолар Аллоҳнинг ердаги ишончли бандаларидир, омонатдор бандаларидир”, деган эдилар. Уламоларга илм омонати Аллоҳ тарафидан берилган. Бу буюк омонат. Шу омонатга хиёнат қилмаган, шу омонатни ҳақиқий Аллоҳнинг ҳузуридаги омонатлигича халққа еткизаётган уламо эди Абдували қори. Муҳаммадий қори тўрт марта қўлга олинган. Тўртинчи марта у уч йилга қамалган. Бироқ орадан бир йил ўтиб, қамоқхонадан унинг ўлиги чиқди. Охирги марта қамоққа олганларида, гўёки унинг машинасидан 505 грамм кўкнори ва еттита ўқ топганлар. Бу икки уламо оят ва ҳадисларни замонасига, сиёсатга мувофиқлаштириб таржима қилиб берадиган хоин уламолардан эмас эди. Абдували қори ҳам, Муҳаммадий қори ҳам на “хизбчи”, на “ваҳҳобий” эдилар. Абдували қори “Ҳизб-ут-Таҳрир”га биринчи бўлиб қарши чиққан уламо эди. Буни бошқа дин арбоблари ҳам, ҳуқуқ–тартибот тизимлари ҳам, Ўзбекистон раҳбарияти ҳам билади. Лекин ҳеч ким бу тўғрида очиқ гапиролмайди, гапиришга қўрқадилар. Агар ўз вақтида Абдували қорининг маслаҳатларига амал қилинганда эди, “Ҳизб-ут Таҳрир” Марказий Осиёда фаоллашмаган бўларди.\nФарғона.Ру: - Муҳаммадрафиқ ака, Абдували қори Тошкент аэропортига Лондонга учиб кетиш учун келгани аниқ. Шундан сўнг уни ҳеч ким кўрмаган. Марказий Осиёда бу ҳақда деярли ҳамма билади. Лекин кейин нима бўлгани номаълум. Қидирув ишлари амалга оширлиганми? Тегишли ташкилотлар нима деганлар?\nМуҳаммадрафиқ қори: - Абдували Мирзаев аэропортда рўйхатдан ўтган. Лекин самолётга чиққан эмас. Абдували қорининг қариндошлари бу борада Ўзбекистон ҳукуматига мурожаат қилганларида, “Унинг қаерда эканини билмаймиз. Балки уни рэкетирлар ўғирлаб кетгандир”, деган жавоб бўлган. Бу қандай давлатки, халқаро аэропортда чегара ва божхона текширувидан ўтиб, учиш залига кирган одамни бемалол ўғирлаб кетиш имкониятини яратиб берган бўлса? Рэкетирлар қандай қилиб божхона ва чегара текширувини четлаб ўтишгану, қандай қилиб у ердан бир одамни олиб чиқиб кетишган? Бу ақлга сиғмайдиган даражада ёлғон гап. Бир нарса аниқ, Абдували қори қамоққа олинган.\nФарғона.Ру: - Шундан сўнг қариндошлар нима қилди?\nМуҳаммадрафиқ қори: - Абдували қорининг қариндошлари Ўзбекистон ИИВини судга бердилар. Ўшанда ички ишлар вазири Зокир Алматов Абдували қорининг ўғлини суҳбатга чақирган. Зокир Алматов “Мен тўрт фарзандимнинг соғлиғи ва умри билан қасам ичиб айтаманки, отангнинг йўқолишида мен ва ташкилотимнинг алоқаси йўқ. Сенинг отанг энг қийин даврларда менга ва Ўзбекистон ҳукуматига катта хизмат кўрсатган. Наманганда 90-йиллар аввалида Тоҳир Йўлдошевнинг одамлари Наманган вилоят ҳокимиятини эгаллаб олган эдилар. Ўшанда сенинг отанг Тоҳир Йўлдошев билан музокара олиб бориб, бир неча соат ичида тинчлик йўли билан ҳокимиятни бўшатиб берганди. Отанг менинг юзимни оқ қилган ўшанда. Ҳукуматга катта хизмат кўрсатган”, деган сўзларни айтган. Унинг гапларига ишонмаслик мумкин эмас, чунки вазир, Абдували қорининг ўғлига кўра, самимий бўлган. Чин юракдан гапирган. Балки бу ишга бошқа тузилмалар аралашгандир. Чунки, Абдували қорининг ҳасадгўйлари кўп эди. Ҳасад эса энг ёмон иллатдир.\nФарғона.Ру: - Сўнгги саволимиз суҳбатимиз мавзусига алоқадор эмас. 13 май куни Андижон фожеалариниг бир йиллиги нишонланади. Орадан бир йил ўтгандан сўнг бу воқеага қандай баҳо бера оласиз?\nМуҳаммадрафиқ қори: - Марказий Осиёда диннинг давлатдан ажратилгани нотўғри сиёсатдир. Буни сиёсатчиларнинг ўзлари ҳам яхши тушунадилар, лекин тан олишга ирода етишмайди. Марказий Осиё давлатлари аҳолисининг 80 фоизи мусулмон. Асрлардан бери маълумки, энг диндор одамлар Марказий Осиёда яшайди. Диннинг давлатдан ажратилиши сиёсати радикал оқимларни пайдо қилувчи энг катта омиллардан биридир, негаки фундаментал ислом уламолари сиёсатдан ташқаридалар. Иккинчидан эса, кўплаб уламолар давлат босими остидадирлар. Ҳақиқий, тоза исломни тарғиб қилиш имконияти чеклаб қўйилган. Улар ўз масалаларини давлат сиёсатига мослаштиришга мажбурдирлар. Бу эса мусулмонлар орасида норозилик туғдирмай қўймайди. Ҳар қандай норозилик эса доимо радикал оқимлар манфаати учун хизмат қилади.


Назарбоевага назар тегдими ёхуд Дариғанинг четлаштирилишида отасининг қўли борми? | Qalampir.uz\nНазарбоевага назар тегдими ёхуд Дариғанинг четлаштирилишида отасининг қўли борми?\nТаҳлил\t03 Май 20:33 20606\nҚозоғистон Республикаси Президенти Қосим-Жомарт Тўқаев фармони билан Биринчи Президент – Элбоши Нурсултон Назарбоевнинг тўнғич қизи, мамлакат Сенатининг раиси Дариға Назарбоеванинг сенаторлик ваколати тугатилиши кутилмаган қадам бўлди. Тўқаевнинг бу қарори Дариға учун 57 ёшга тўлиш олдидан (7 май куни туғилган) унутилмас совға бўлди.\nПрезидентликкача бир қадам қолган Назарбоева шу тариқа Қозоғистонда “иккинчи одам” бўлишдан тўхтади. Қозоғистонда Сенат раиси амалда вице-президент вазифасини бажаради.\nАслида, Дариға Назарбоева отасидан кейин мамлакат раҳбари бўлиши тахмин қилинарди. Аммо Нурсултон Абишевич ўз ўрнини қизига эмас, ўша вақтдаги Сенат раиси Қосим-Жомарт Тўқаевга топширди. Дариға лавозимининг норасмий номланишидан “вице” қўшимчасини олиб ташлашга астойдил ҳаракат қилди. Дариғанинг кетиши қозоқ сиёсатида юз бериши кутилаётган жиддий ўзгаришларнинг дебочаси бўлиши ҳам мумкин.\nДариғанинг кетиши отаси Нурсултон Назарбоев ва амалдаги Президентнинг розилиги билангина бўлганини тахмин қилиш мақсадга мувофиқ бўлади. Негаки, Назарбоев Президентликдан кетган бўлса ҳам катта куч ва ваколатларни сақлаб қолган. Назарбоевнинг мамлакат Хавфсизлик кенгашига умрбод раислик қилиши билан ҳам бунга яққол мисол бўла олади. Бундан ташқари, ташқи сиёсатнинг тизгини ҳам Назарбоевнинг қўлида қолган.\nДариғанинг кетиши Назарбоевлар оиласи билан боғлиқ юз берган қатор можаролар билан алоқадор бўлиши мумкин. Сўнгги вақтларда унинг ўзи ва гиёҳванд моддага ружу қўйишдан азият чекаётган ўғли Ойсултон кўп бор келишмовчилик сабаб жамоатчиликнинг диққат марказида бўлиб келаётган эди.\nБир неча кун аввал Дариға Назарбоева Сенат раиси бўла туриб, бекор юрмаганини кўрсатиш учун фавқулодда фаол ҳаракат қилаётганди. Хусусан, “вице-президент хоним” ошкора судлар ташкил қилишга чақириб, гиёҳвандлик муаммосига қарши сукут сақламаслик кераклигини тарғиб қилаётганди. Шунингдек, чуқур ўйлаган ҳолда “белни маҳкамроқ” боғлаш кераклигини таъкидлаганди.\nАммо кейинги икки масала бўйича Дариға Назарбоеванинг ўз ҳаёти ҳам катта қизиқиш уйғотади. Бир томонда унинг жуда барвақт гиёҳванд моддаларга ўрганиб қолган ҳозирда Лондонда яшовчи ўғли Ойсултон қозоғистонликларни ижтимоий тароқдаги саҳифаси орқали ҳайратга солиб келяпти. У навбатма навбат қозоқ сиёсатчилари, ўз қариндошларини ақлбовар қилмас ишларда айблаб, постлар қолдирди. Бир сафар ҳатто Нурсултон Назарбоевни бобоси эмас, балки отаси эканини айтиб чиққанди. Орадан кўп ўтмай у Буюк Британиядан сиёсий бошпана сўради. Иккинчи томондан Лондон Дариға билан алоқадор молиявий можаролар марказига айланди. Британия ҳукумати Дариғанинг кўп миллионлик пулларини музлатиб қўйди. Апрель ойида блокланган мулклар борасида Назарбоевлар судда ютиб чиқди ва суд тақиқларни олиб ташлади.\nБу воқеаларнинг бари Дариға Назарбоеванинг мамлакатдаги иккинчи энг муҳим лавозимдан маҳрум бўлишига олиб келган бўлса, не ажаб. Юқорида айтилган можаролар мамлакатнинг халқаро майдондаги имижи ва раҳбариятига зарар келтира бошлаганди.\nЎтган йили баҳорда Нурсултон Назарбоевнинг кутилмаганда истеъфога чиқиши, ўрнига Тўқаев келиши эса кўпчиликда “у вақтинча фигура, тез орада ҳаммаси Дариғага ўтади”, деган фикрни уйғотганди. Бундай бўлиши ҳақидаги гап-сўзларнинг ўзигина жамиятнинг турли қатламида қаттиқ қаршиликка учраган.\nБаъзи маълумотларга кўра, расмий Москва ҳам Дариғага эҳтиёткорона муносабатда бўлади. Миш-мишларга кўра, Қозоғистон Сенати раиси Россия Президенти Владимир Путин билан юзма-юз учрашишга ҳам астойдил уринган. Аммо унга ҳурмат билан рад жавоби берилган: “Афсуски, Владимир Владимирович жуда банд!”\nЭнди бўлса Дариғада Сенат раиси лавозими ҳам йўқ. Яқин вақтларда Дариға нега курсисидан туширилгани бўйича бирор расмий маълумот берилади, албатта. Аммо қарор Назарбоевнинг рухсатисиз қабул қилинган бўлиш эҳтимоли жуда кам, деярли йўқ.\nҲозирда Тўқаев кўп масалаларни ўзи ҳал қилади, бироқ салафи билан маслаҳаташишни ҳам унутмайди. Дариғани нима кутяпти? Бу борада тахминимизча, икки йўл бор: биринчиси, у вақтинча ёки доимийга четга чиқарилади. Иккинчиси, бир муддат “таътил”дан кейин унга ваколатлари ва имкониятлари камроқ бўлган бирор лавозим таклиф этилади. Ҳозирча Тўқаевнинг ўзи ҳам, унинг қўл остидагилар ҳам енгил нафас олиши мумкин.\nДАРИҒА НАЗАРБОЕВА КИМ?\nДариға Нурсултоновна Назарбоева 1963 йил 7 май куни туғилган. Тарих фанлари номзоди, сиёсий фанлар доктори. Қозоғистоннинг Биринчи Президенти – Элбоши Нурсултон Назарбоевнинг тўнғич қизи. Дариға Роҳат Алиев (1962-2015) билан турмуш қурган. Алиев ички разведка хизмати ва Ташқи ишлар вазирлигида турли раҳбарлик лавозимларида ишлаган. Кейинроқ Қозоғистоннинг Австриядаги элчиси бўлган. 2007 йилда Алиев Нурсултон Назарбоев билан сиёсий қарама-қаршилик сабаб можарога борган. Натижада Алиев ва Дариға ажрашишган. Собиқ куёвга турли айбловлар қўйилган, охир-оқибат Роҳат Қозоғистонни тарк этишга мажбур бўлган ва Австрияга жойлашган. Австрия уни эстрадиция қилишдан бош тортган, лекин уни “Нурбанк” топ-менежерларини ўғирлаш ва ўлдиришда айблаб ҳибсга олган. Суд давом этаётганда Алиев ўз камерасида осилган ҳолда топилган.\nДариғанинг уч фарзанди бор: катта ўғли Нурали Алиев (1985.01.01), кичик ўғли Ойсултон Назарбоев (1990.07.26), қизи Венера Назарбоева (2000.05.05)\n• 1980-1983 йй — М.В. Ломоносов номидаги Москва давлат университетида ўқиган.\n• 1983-1985 йй — С.М.Киров номидаги Қозоғистонда давлат университетининг тарих факультети талабаси.\n• 1985-1987 йй — М.В. Ломоносов номидаги Москва давлат университети тарих факультетининг илмий ходими.\n• 1987-1990 йй — М.В. Ломоносов номидаги Москва давлат университети аспиранти.\n• 1992-1994 йй — “Бобек” болалар хайрия жамғармасининг вице-президенти.\n• 1994-1995 йй — “Қозоғистон телевидениеси ва радиоси” Республика корпорацияснинг вице-президенти, “Хабар” миллий телевизион ахборот агентлигининг директори.\n• 1995-1998 йй — “Хабар агентлиги” Республика давлат корхонаси бош директори.\n• 1998-2001 йй — “Хабар агентлиги” ёпиқ акциядорлик жамияти президенти.\n• 2001-2004 йй — “Хабар агентлиги” ЁАЖ директорлар кенгаши раиси.\n• 2004 йил 19 сентябрь – 2007 йил 20 июнь — Қозоғистон Парламентининг учинчи чақириқ Мажлис (қуйи палатаси) депутати (“Асар” партияси), 2005 йил февральдан 2007 йил 20 июнгача “Аймак” депутатлик гуруҳи раҳбари.\n• 2007-2012 йй — “Қозоғистоннинг Биринчи Президенти – Элбоши” жамоатчилик жамғармаси директори.\n• 2012 йил 20 январь – 2015 йил сентябрь — Қозоғистон Парламентининг бешинчи чақириқ Мажлис (қуйи палатаси) депутати (“Нур-Отан” халқ-демократик партияси), Ижтимоий-маданий ривожланиш ва фан қўмитаси раиси.\n• 2014 йил 3 апрель – 2015 йил сетябрь — Қозоғистон Республикаси парламенти қуйи палатаси спикерининг ўринбосари, “Нур-Отан” фракцияси раҳбари.\n• 2015 йил 11 сентябрь – 2016 йил 13 сентябрь — Қозоғистон Бош вазирининг ўринбосари.\n• 2016 йил 13 сентябрь – 2019 йил 20 март — Қозоғистон Республикаси парламенти Сенати аъзоси, Халқаро муносабатлар, мудофаа ва хавфсизлик бўйича доимий қўмита раиси.\n• 2019 йил 20 март – 2020 йил 2 май — Қозоғистон Республикаси Сенати раиси.\n25 Май 16:12 43913\n26 Май 14:40 41176\n25 Май 23:18 38727\n26 Май 09:01 28198\n27 Май 20:39 27427